**MOTTÓ: „MINDENEK FELETT JÁTSZÓDJÉK ÉS NŐJJÖN A GYERMEK: A SZÜNTELEN VALÓ TANÍTÁS ELNYOMJA A NÖVÉS EREJÉT, S AZ ESZET, MINT AZ ORSZÁGÚT, OLYAN MEDDŐVÉ TESZI.”**

/BOLYAI FARKAS/

**„GYERMEKKÖZPONTÚ ÓVODÁNK”**

**A DOMBEGYHÁZI HOLLÓSY KORNÉLIA EGYSÉGES ÓVODA- BÖLCSŐDE HELYI NEVELÉSI PROGRAMJA**

I. Óvoda jellemző adatai

Az óvoda hivatalos elnevezése:

Hollósy Kornélia Egységes Óvoda- Bölcsőde

Az óvoda címe, telefonszáma:

5836 Dombegyház, Béke u. 39-41. Tel.: (68) 432-040

Az óvoda fenntartója, címe, telefonszáma:

Dombegyház Nagyközség Önkormányzata 5836 Dombegyház, Felszabadulás u. 5.

Tel.: (68) 432-031

Az óvoda csoportok száma: 3

Az óvoda vezetője, a program benyújtója:

Talpai Istvánné



* Bevezető

Az óvodai nevelésnek a gyermeki személyiség teljes kibontakoztatásának elősegítésére kell irányulnia, az emberi jogok és a gyermeket megillető jogok tiszteletben tartásával; oly módon, hogy minden gyermek egyenlő eséllyel részesülhessen színvonalas nevelésben.

A gyermeket, mint fejlődő személyiséget- gondolkodás és különleges védelem illeti meg.

A gyermek nevelése elsősorban a család joga és kötelessége, és ebben az óvodák kiegészítő, esetenként hátránycsökkentő szerepet töltenek be.

Az Alapprogram szerint az óvodai nevelésben megjelenhetnek különböző - köztük az innovatív - pedagiai törekvések, mivel az alapprogram biztosítja az óvodapedagógusok pedagógiai nézeteinek, értékrendjének és módszertani szabadságának érvényesülését, megkötéseket csak a gyermek érdekének védelmében tartalmaz.

Nevelési programunk és az Alapprogram, szakmailag egymásra épülő rendszere biztosíték arra, hogy az óvodai nevelés sokszínűsége mellett érvényesülnek azok az általános igények, amelyeket az óvodai neveléssel szemben a társadalom a gyermek harmonikus fejlődése érdekében megfogalmaz.

A helyi óvodai nevelési program elkészítésekor figyelembe vettük a nemzeti, etnikai kisebbség, a sajátos nevelési igényű gyermekek óvodai nevelésének irányelveit is.

Dombegyház Nagyközség Békés Megye déli részén, a román határ mentén fekszik.

Dombegyház középkori település volt. Neve is azt mutatja, hogy egyházas hely volt. Nevét onnan kapta, hogy temploma dombon épült. Első írott emlékünk 1446-ból maradt fenn a faluról- ekkor Hunyadi birtok volt. A török- és tatárjárás során földig rombolták a falut, s 1800-ban Marczibányi István telepíti újra. A lakosság legnagyobb része földműveléssel foglalkozott, s foglalkozik ma is. Szorgalmas, dolgos emberek lakják a községet, igaz, hogy az utóbbi években megváltozott társadalmi- tulajdonviszonyok következtében az országos átlagot meghaladó munkanélküliség alakult ki. Ez a szociális létbizonytalanság kedvezőtlenül befolyásolja a születési mutatókat- ezzel együtt a község lélekszámát, s a negatív életérzés eluralkodását erősíti.

Dinamikusan fejlődő településünkön egy óvoda működik. Az első óvodát 1893-ban Jakabfi István földesúr építette, jót akarván cselekedni. Első óvónője, Szekerka Róza. 40 évig dolgozott itt, egy dajkával. s 120 fős óvodás gyermekkel. Ez az épület több mint 100 év után életveszélyessé vált, s 2000-ben lebontásra került. A jelenlegi óvoda épületünk valamikor iskolának épült. Az épület, a bútorok és eszközök is elhasználódtak. ezért a felújítás szükségszerűvé vált. 2004-ben a fenntartó önkormányzat pályázatot nyújtott be a Fejlesztés Operatív Program Irányító Hatósághoz. A sikeres pályázatnak köszönhetően 2006. szeptember 4-én a több mint 110 millió forintból felújult az óvoda.

Vonzó, tiszta, esztétikus környezetben minden jelentkező 3-6 éves korú gyermeket fogadni tudunk. A csoportok száma: 3

[lásd: 1. számú melléklet, 3. oldal első bekezdés]

II. A pedagógiai program küldetése - filozófiája

[lásd: 1. számú melléklet, 4. oldal, II/d]

Nevelésünk tartalmának és módszereinek elő kell segíteni a világgazdaság modernizációs áramlatainak megfelelő ismeretek, készségek és képességek kialakulását. Ebben különleges szerepet játszanak az információs társadalom által megkívánt ismeretek, a kommunikációs készség, a gyors probléma felismerő és döntési képesség, a konfliktusok kezeléséhez szükséges készségek, a kritikai gondolkodás, együttműködési képesség kifejlesztése. A nevelés tehát jelentősen hozzájárulhat az emberi erőforrások minőségének javításához- ez által a gazdaság versenyképessége és a demokratikus társadalom megteremtéséhez.

Az óvodai nevelésnek meghatározó szerepe van a gyermekek fejlődésének felkeltésében, tanulási képességeinek megalapozásában, a motiváltság és kreativitás fejlesztésében, ezen kívül fontos szerepe van a kulturális és nyelvi hátrányok ellensúlyozásában, valamint szerepe van a művelődési, kulturális, erkölcsi értékek megismertetésében, ismeretek, jártasságok, készségek kialakításában a különböző tevékenységformákban.

Célunk tehát a gyerekek nevelése, személyiségfejlesztése. Ez pedig nem mást, mint pszichikus tulajdonságaink kvalitatív (minőségi) és kvantitatív (mennyiségi) változásai, folyamatosan növekvő képességük a környezet adekvát visszatükrözésre és önmaguk aktív kifejlesztésére.

**Kiindulási pontok:**

* minden gyermek fejleszthető
* nemcsak mi fejleszthetjük, hanem
* fejleszthetik a család hatásrendszere
* fejleszthetik a különböző környezeti tényezők.

Mindezek alapján a következő értékeket tartjuk fontosnak óvodai nevelésünkben, melyek meghatározzák nevelési céljainkat:

* A pozitív érzelmek, az öröm, vidám hangulat, szeretet jellemezze a gyerekek egymással való, valamint óvónő- gyermek, s az óvónők közötti kapcsolatot. Ennek a szeretetnek a pedagógiai tartalma: megértéssel, tisztelettel odafordulás minden emberhez, az emberi méltóság tisztelete, az emberek egyenrangúsága, az indivíduum tisztelete mások érdekének tisztelete.

A feladat átérzése, a gyerekek szeretete és nevelése belső igény legyen. Az óvónők ne csak szóban szeressék a gyerekeket. Érezze a gyermek testközelségét mozdulattal, mimikával, egész lényükkel szeressük. Legyen meg az igény a személyes kapcsolatokra. Tőlünk elvárható, felülkerekedjünk kicsinyes sérelmeinket- a konfliktusok békés rendezésére kell törekednünk.

* Döntő mértékben arra figyelünk, hogy mi a jó a gyermekeknek. Ez pedig a játék, ami gazdagítja a gyermeki személyiséget. Az óvodáskorban „sokat” és „jól” játszó gyermekből nyitott, érdeklődő iskolás és majd alkotó, tevékeny ember válik. Úgy szeretnénk az óvodára vetítve az alapozást biztosítani, hogy hagyjuk a gyermek önállóságát érvényesülni. Az egyéni érdek okos és megfontolt érvényesítése erkölcsi érték akkor, ha ez mások érdekeit nem sérti.
* Az óvónők pedagógiai attitűdjének legfontosabb elemei: te fontos vagy nekem, rád figyelek, segítek neked, biztonságot adok neked. Erre a felnőtt iránti bizalomra építve szeretnénk kialakítani azokat a viselkedési szokásokat, amelyek az óvodáskor végére nélkülözhetetlenek:
* legyen megfelelő a gyermekeke felnőttekkel és egymás közötti érintkezési kultúrája.
* legyenek igényesek a higiéniás szokások betartására, s a jó megjelenésre.
* ismételjék és tartsák be a kulturált étkezési szokásokat.
* ismerjék meg és alkalmazzák az életkorunknak megfelelő közlekedési szabályokat.
* Már óvodáskorban meg kell kezdenünk a környezetvédő, természetszerető ember személyiségének kialakítását. A környezet szeretetére, gondozásra való nevelés hassa át az egész óvodai életüket. Az önfeledt játék, rácsodálkozás mellett szinte észrevétlenül tanulják meg, hogyan kell óvni, védeni a természet tisztaságát, szépségét. Fontos feladatunk, hogy a gyerekek lelkét termékyen talajjá tegyük a természetszeretet csírájának befogadására, a körülöttük lévő növények, állatok gondozásával.
* Érték óvodánkban az egészség és a mozgás, egymással szoros kapcsolatban. Célunk az egészséges óvodai környezet megteremtése, melyben egészséges gyerekek tevékenykednek. A szabadban végzett számtalan tevékenység fokozza a gyermek edzettségét, teherbíró képességét, segíti fizikai fejlődését. Váljon a gyermek természetes igényévé a rendszeresen és kellemes légkörben végzett mozgás.
* „A gyerek nevelése elsősorban a család joga és kötelessége, s ebben az óvodák kiegészítő szerepet játszanak. „A szülőket támogatnunk kell abbéli szerepükben, hogy ők az első és leghatásosabb nevelői a gyermekeknek. A gyermeknek mindig kell az a biztonság és orientáció, amit a család nyújt. Mi csak kiegészítjük a családi nevelést, akár családneveléssel is! Ennek már jó hagyományai vannak óvodánkban, de bővíteni szükséges a lehetőségeket a szülők gyermeknevelési ismereteinek szélesítésével. Csak velük együtt tudjuk megvalósítani a programunkat.
* Értékként kezeljük az „Óvodai tanulást”, s ennek eredményeként kialakult „tudást”, de valljuk, hogy az óvodáskor nem a teljesítményközpontúság kora, nem szándékos tanulás kora. Ezért az iskola előkészítést nem közvetlen, csak közvetett célnak tekintjük. Az ismeretek halmozása nem feladatunk, csak a képességek, a gyermeki személyiség sokoldalú fejlesztésével, alkalmassá tenni őket az iskolai ismeretek befogadására. Az iskolai munkára érlelés, tanítás az első iskolai évek feladta és nem az óvodáé. A mi célunk egészséges életmódra, társas együttlétre, tanulási kedvre és képességre nevelés.

III. Gyermekképünk

Nevelési programunk az emberi személyiségből indul ki, abból a tényből, hogy az ember mással nem helyettesíthető, szellemi, erkölcsi és biológiai értelemben is egyedi személyiség és szociális lény egyszerre.

Olyan gyermek, amely érdeklődő, kíváncsi, képes bizonyos ideig elméjülten foglalkozni az önmaga vagy a felnőttek által ajánlott dolgokkal, önállóan oldja meg a helyzeteket, játékban ötletei vannak, igénye van arra, hogy az elkezdett dolgokat befejezze, figyelmesen hallgassa a mesét, verset, képes beszélgetni a felnőttekkel és társaival, ugyanakkor ismeri és alkalmazza a viselkedésre vonatkozó illemszabályokat, szereti a mozgást. Az óvodáskor szenzitív időszak a különbözőségek elfogadásában, a játék elsődlegességét, az élmények feldolgozását támogató környezetben felnövő gyermek maga is a befogadóvá, együtt működve, segítőkészé válik. A játék a fejlődés és a fejlesztés legjobb eszköze óvodáskorban.

Az óvodáskor végére a gyermek a különbözőségekkel természetes módon együtt él, korának megfelelő mértékben empatikus, szolidáris játszótárs, csoporttárs. Az óvodai nevelés gyermekközpontú, befogadó, ennek megfelelően a gyermeki személyiség kibontakozásának elősegítésére törekszik, biztisítva minden gyermek számára, hogy egyformán magas színvonalú és szeretetteljes nevelésben részesüljön, s meglévő hátrányai csökkenejenek. Nem ad helyet semmiféle előítélet kibontakozásának.

IV. Óvodaképünk

Az óvodáskorú gyermek nevelésének elsődleges színtere a család. Az óvoda a köznevelési rendszer szakmailag önálló nevelési intézménye, a családi nevelés kiegészítője, a gyermek harmadik életévétől az iskolába lépésig. Az óvoda pedagógiai tevékenységi rendszere és tárgyi környzete biztosítja az óvodáskorú gyermek fejlődésének és nevelésének legmegfelelőbb feltételeit. Az óvodában, miközben az teljesíti a funkcióit (óvó-védő, szociális, nevelő - személyiségfejlesztő), a gyermekekben megteremtődnek a következő életszakaszba ( a kisiskoláskorba) való átlépés belső pszichikus feltételei.

**Helyi nevelési programunk célja** az, hogy elősegítse az óvodások sokoldalú, harmonikus fejlődését, a gyermeki személyiség kibontakozását, a hátrányok csökkenését, az életkori és egyéni sajátosságok, valamint az eltérő fejlődési ütem figyelembevételével (ideértve a kiemelt figyelmet igénylő gyermekek ellátását is).

**Helyi nevelési programunk alapelvei**

Az óvodai nevelés leghatékonyabb eszközének a mással nem helyettesíthető játék elsődlegességének biztosítása.

A gyermeki személyiséget övező bizalom megvalósulása. A gyermeki fejlődésbe vetett bizalom, mint a pedagógiai optimizmus megvalósítása, a különbözősségek elfogadása, a diszkrimináció tilalmával érvényesítése. Hit a gyermek fejlődésében, a gyermek jelzésére biztosított komoly figyelem. A nem könnyen érthető jelzések értelmezése, a mögöttük lévő szükségletek feltárása. A ki nem mondott, csak tünetekkel jelzett gyermeki segélykérés figyelmen kívül hagyásának megelőzése.

Készségfejlesztés, pedagógiai intézkedések a gyermeki személyiséghez igazítása, gyermeki szükségletek kielégítése.

Multikultúrális, interkultúrális nevelés a befogadó pedagógiában természetes szemlélet. Az ő pedagógiai tervrendszere és tárgyi környezete segíti a gyermek környezettudatos magatartásának kialakulását. Optimális feltételek biztosítása. A nemzetiséghez tartozó gyermekek óvodai nevelésében biztosítani kell az önazonosság megőrzését, ápolását, erősítését, átörökítését, nyelvi nevelését, és a multikultúrális nevelésen alapuló integráció lehetőségét. A hazájukat elhagyni kényszerülő családok (a továbbiakban:migráns) gyermekeinek óvodai nevelésében biztosítani kell az önazonosság megőrzését, ápolását, erősítését, társadalmi integrálását.

Olyan környezet kialakítása, ahol a befogadó attitűd természetévé válik, az óvodapedagógus a nevelőmunkát segítő munkatársnak, szülők, gyermekek számára egyaránt.

* Döntő mértékben arra figyelnek, hogy mi a jó a gyermeknek. Ez pedig a játék, ami igazán gazdagítja a gyermeki személyiséget
* A gyermeket tisztelet elfogadás, szeretet és megbecsülés övezze
* A nevelés tegye lehetővé és segítse a gyermeki személyiség sokoldalú fejlődését, az egyéni képességek kibontakozását. Az óvodai nevelésben alkalmazott pedagógiai hatásoknak gyermek személyiségéhez kell igazodniuk.
* Az óvónői feladatok elvégzéséhez hivatástudat kell. A gyermekek átveszik az igazi meggyőződést, könnyebben jutnak ismeretekhez, könnyebben nevelhetőek a jó óvónői példa által.
* Az iskolai beilleszkedés közvetett segítése megerősíti az óvodát abban, hogy az iskolai életre való előkészítés nem külön feladat, hanem a helyi nevelési program működtetése során természetesen megvalósuló folyamat. Az óvoda az életkori sajátosságok figyelembevételével maradjon meg óvodának, ekkor szolgálja leginkább a gyermeki személyiség optimális kibontakozását.
* A nevelési program egészítse ki a családi nevelést

**V. Az óvodai nevelés feladatai**

Az óvodáskorú gyermek testi és lelki szükségleteinek kielégítése, ezen belül

* az egészséges életmód alakítása
* érzelmi, erkölcsi -és közösség(i) nevelés
* az anyanyelvi, - értelmi fejlesztés és nevelés megvalósítása

**Az egészséges életmód alakítása**

Az egészséges életmódra nevelés célja, a gyermek testi szükségleteinek a kielégítése, egészséges életvitel igényének alakítása az egészséges testi fejlődés érdekében.

* Harmonikus, önrendezett, mozgás fejlődésének elősegítése.
* A gyermek gondozása, testi szükségletük, mozgásigényük kielégítése.
* A gyermek egészségének védelme, edzettségének biztosítsa.
* A gyermek fejlődéséhez szükséges környezet biztosítása.
* A gyermek testi képességének, fejlődésének segítése.
* A gyermek egészségének védelme, edzése, óvása, megőrzése
* A gyermek gondozása, testi szükségletük, mozgásigényük kielégítése. A gyermek óvodába lépése előtt családlátogatás alkalmával tájékozódunk, az otthoni körülményekről, szokásokról, életvitelről. Az óvodáskorú gyermekek több mint fele, hátrányos helyzetű.

Ez meghatározza, a gyermek gondozásával kapcsolatos feladatainkat.

A beszokás ideje alatt megismertetjük a gyerekekkel, a mosdó, a testápolási szokások sorrendjét. Úgy alakulnak ki helyesen az egészségügyi szokások, ha ezt minden felnőtt azonos módon és következetesen gyakoroltatja a gyerekkel.

Az étkezési szokásokban tapasztalható egyéni különbségek, lemaradást a kulturált körülmények biztosításával, személyes példaadással, próbáljuk korunknak megfelelő szintre hozni.

Fokozatosan kialakítjuk a helyes öltözködési szokásokat a szülő bevonásával. A réteges öltözködés előnyeit hangsúlyozva.

A gyermek tisztasága, ápoltsága érdekében összefogva a lakóhely egészségügyi szakembereivel a szülők körében egészségnevelő munkát végzünk. Olyan családi napokat, esti összejöveteleket szervezünk, amelyek témája az egészséges – táplálkozás, mozgás, tisztálkodás, fogápolás, hajápolás, higiénia.

Naponta szervezünk néhány percig tartó, mozgásos tevékenységet, valamint rövid ideig tartó sétát, amelyek hozzájárulnak a gyerekek mozgásigényeinek kielégítéséhez, mozgáskoordinációjának fejlődéséhez. Megfelelő időjárás esetén testnevelési foglalkozásokat is az udvaron tartjuk.

Biztosítjuk az alváshoz, pihenéshez szükséges feltételek.

Figyelembe vesszük a gyerekek eltérő alvásigényét. A korábban ébredők, csendben tevékenykedhetnek.

* A gyermek egészségének védelme, edzettségének biztosítása.

Minden nap nyújtsunk edzési lehetőséget a gyerekek számára

* naponta kétszer is tartózkodjanak a szabadban
* adjunk lehetőséget sáros időben is szabadtéri játékra, légfürdőzésre
* téli időszakban használjuk ki a tél adta játék lehetőségeket (szánkózás, csúszkálás)
* melegben biztosítsunk pancsolási lehetőséget az udvaron.
* a gyermek fejlődéséhez szükséges, egészséges környezet biztosítása

Udvarunk nagy része füves terület, de van homokos és szilárd burkolatú része is. Van napos és árnyékos terület, fedett rész, és virágoskert. A gyerekek szabad mozgását, edzését, változatos tevékenységét természetes anyagból készült mozgásfejlesztő tornaszerekkel biztosítjuk.

A csoportszobák megfelelő méretűek, világosak, hideg időben az egész napos játék színterei, egyúttal az étkezés és alvás helyei is.

* A környezet védelméhez és megóvásához kapcsolódó szokások alakítása, a környezettudatos magatartás megalapozása. Megfelelő szakemberek biztosításával a szülővel, az óvodapedagógussal együttműködve- speciális gondozó, prevenciós és korrekciós testi, lelki nevelési feladatok ellátása

A fejlődés várható eredménye az óvodáskor végén

* A testi, lelki és szociális érettség megléte a sikeres iskolai munkához
* A testápolás körében kialakított egészségügyi szokásokat, önállóan, felszólítás nélkül végzik a gyerekek.
* A tisztálkodási eszközöket megfelelően használják.
* A kanalat, villát megfelelően használják, a kés használatával megismerkednek.
* Önállóan öltözködnek, ruhaneműjüket, ágyneműjüket rendben tartják.
* Kialakultak bennük az esztétikus étkezés igénye, igyekeznek betartani az óvodában kialakított étkezési szokásokat.
* Ügyelnek környezetük rendjére, tisztaságára. Nemcsak saját holmijukra, hanem a csoportszoba, öltöző, mosdó rendjére is figyelnek.

**Az érzelmi, az erkölcsi és a közösségi nevelés**

Az óvodáskorú gyermek egyik jellemző sajátossága a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyermeket az óvodában érzelmi biztonság, otthonosság, derűs, kiegyensúlyozott, szeretetteli légkör vegye körül.

* A gyerek egyéni érdekeinek, tulajdonságainak, képességeinek kibontakoztatása a közösségen belül.
* Lehetőséget teremtünk arra, hogy a gyermek kielégíthesse természetes számos szükségleteit, neveljük a gyereket a különbözőségek elfogadására, tiszteletére.
* A nevelési programunk lehetőséget nyújt a szűkebb és tágabb környezet megismerésére, amely a szülőföldhöz való kötődés alapja.
* A beszokás pillanatától kezdve szeretetteljes, családias, biztonságos légkör megteremtése az óvodás évek alatt.
* A gyermeket már az óvodába lépéskor kedvező környezeti hatások érjék: - az óvoda alkalmazottai és a gyermek, a gyermekek, valamint az óvodai alkalmazottak közötti kapcsolatot pozitív attitüd, érzelmi töltés jellemezze; -az óvoda egyszerre segítse a gyermek erkölcsi, szociális érzékenységének fejlődését, éntudatának alakulását és engedjen teret önkifejező törekvéseinek; - az óvoda nevelje a gyermeket annak elfogadására, megértésére, hogy az emberek különböznek egymástól.
* A kiemelt figyelmet igénylő gyermekek esetében szükség szerint különösen jelentős az óvoda együttműködő szerepe az ágazati jogszabályokban meghatározott speciális felkészültséggel rendelkező szakemberekkel.

A gyerekek óvodába lépése előtt családlátogatás alkalmával fogytatott beszélgetésekből igyekszünk képet kapni a család érzelmi viszonyairól, a családtagok egymáshoz való kötődéséről. Ezen tapasztalatok alapján készülünk fel a gyerekek fogadására.

Beszoktatás időszaka meghatározza a gyerekek kialakuló érzelmi kötődését az óvodához.

Ennek érdekében a következőket tesszük:

Szülő- gyermek együtt ismerkedjen az óvodával minél hosszabb időn keresztül.

Behozhassák kedvenc játékaikat.

Gyerekekhez közel álló kedves figurákból készítjük el a jeleket.

A csoportszobák kedves, derűs nyugalmat árasztó, kuckósított berendezése hozzájárul ahhoz, hogy a gyermek egész nap folyamán megfelelő helyet találjanak, és jól érezzék magukat.

* Az érzelmekre épülő kapcsolatteremtés a felnőtt- gyermek, gyermek- gyermek között kialakult kapcsolatok erősítése, a helyes közösségi magatartásformálása érdekében.

Az óvoda minden dolgozója különös szeretettel, odafigyeléssel, megértéssel és türelemmel forduljon a gyerekek felé. Fontos a felnőtt viselkedésének mintaértéke, mert megfigyelve, utánzás útján tanul a gyermek. A társnak az óvodában kialakuló kis játszócsoportoknak az egyénre gyakorolt fejlesztő hatás igen nagy. Fontosnak tartjuk a csoportszervezési formát, hogy a testvérek, ismerősök egy csoportba kerülhessenek, mert így a szociális tanulási formákra gazdagabb lehetőség van.

*Közös élményekre épülő tevékenységek megszervezése:*

* Névnap, születésnap megünneplése, beteg csoporttársak meglátogatása, ünnepekre való készülődés (Mikulás, Karácsony, Farsang, Anyák Napja, Gyereknap) ajándékkészítés, munkadélutánok szervezése.
* Az óvoda egyszerre segítve a gyerek szociális érzékenységének fejlődését, én tudatának alakulását és engedjen terek önkifejező és önérvényesítő törekvéseinek.
* Teremtsünk olyan óvodai légkört, amelyben a felnőtt- gyermek, gyermekek- gyermek, felnőtt- felnőtt kapcsolat pozitív attitűd, sokféle érzelmi kifejezéseket és élményeket biztosít, hozzájárul a gyermek érzelmi neveléséhez.
* Az óvodai élet segítése a szocializáció fejlődését, az én tudat alakulását, a gyermek társas szükségleteit a különbözőségek elfogadását.
* Végeztessünk minél több mozgásos feladatot, amely növeli a hatékonyság érzését, erősíti az én kontroll funkciót.
* A mozgásos feladatok kivitelezésére fordított összpontosítás, a figyelemkoncentrációt, kitartás, az erőfeszítésekre való képességet fokozza.
* A mindennapi mese a gyermekek énjét, cselekvésbeli ügyességeit, önazonosságát, összetartó anyanyelvi beszédét, a belsőkép teremtését erősítse.
* A hátránykompenzáció érdekében szükség esetén gyógypedagógusi, logopédusi segítséget biztosítunk.
* Az erkölcsi tulajdonságok, szociális készségek és képességek, attitűdök, azaz kompetenciák Együtt működés, önállóság, segítőkészség, önérvényesítés, önfegyelem, a közös értékek óvása, védelme, kitartás, akarat fejlődéséhez szükséges tevékenységi rendszer biztosítása.

**Anyanyelvi, az értelmi fejlesztés és nevelés megvalósítása**

* Az anyanyelvi nevelés valamennyi tevékenységi forma keretében megvalósítandó feladat.
* Cél, az anyanyelv ismertetése, megbecsülésére, szeretetére nevelés a kommunikáció, különböző formáinak differenciált fejlesztése a nevelő tevékenység egészében.

**Az anyanyelvi nevelés általános feladatai**

A gyermek a természetes beszéd és kommunikációs kedvének fenntartása, ösztönzése beszélő környezettel.

A beszédészlelés, beszédértés, szóbeli emlékezet fejlesztése.

Szókincs (relációs és általános) gyarapítása, szófaji gazdaság megalapozása.

Folyamatos, összefüggő, tiszta beszéd nyelvi kifejezőkészség kialakítása.

Nyelvi készség (társalgái, vagy kontextusos és elbeszélő, vagy összefüggő beszéd) fejlesztése.

Kommunikációs (verbális, nem verbális) jelzések felismerésének, használatának gyakorlása, egyéni bánásmód, differenciált fejlesztés alkalmazásával.

Együttműködés a logopédussal és a családdal a megelőzés és korrekció területén.

A szociál- kulturális háttér figyelembe vételére épülő differenciált készség, képességfejlesztés megvalósítása.

A nemzeti és etnikai kisebbséghez tartozó, gyermekek differenciált támogatása a magyar nyelv elsajátításában.

Az anyanyelvi nevelés, szabadidőben és különböző tevékenységek közben, játékos nyelvgyakorlatokkal, nyelvtörő mondókákkal, szókincsbővítéssel, mesedramatizálással és szakember segítségével (utazó logopédus) történik. Mindennap mesélünk, az óvónők és a dolgozók minta adó beszédével a helyes beszédkultúra elsajátítására törekszünk.

**Értelmi nevelés:**

* Rendszeresen biztosítunk mozgásos játék lehetőséget, melyben fejlődik a gyermek vizuális memóriája, térről való ismerete, térészlelésük, harmonikus mozgásuk.
* Használjuk ki a játék és a mesehallgatás összetett képességfejlesztési lehetőségeit:
* az anyanyelvi fejlesztésben
* tapasztalatszerzésben
* természeti és társadalmi környezet megismerésében
* Rendszerezzük, célirányosan bővítsük a gyerekek spontán szerzett tapasztalatait, ismereteit, a kultúra átadás hatásrendszerében az óvodai nevelési módszerek segítségével.

Ezen keresztül fejlődjenek egyre pontosabb, valósághű észleléseik.

* figyelem összpontosításra való képességeik
* valósághoz közelítő képzeleti működéseik
* reproduktív emlékezeteik
* problémamegoldó kreatív gondolkodásuk
* *Az értelmi nevelés további feladatai:*

Egyrészt a gyermek spontán szervezett tapasztalatainak, ismereteinek rendszerezése, bővítése, különböző tevékenységekben és élethelyzetekben való gyakorlása, másrészt az értelmi képességek (érzékelés, észlelés, emlékezet, figyelem, képzelet, tanulás, gondolkodás) alkotóképesség fejlesztése. Valamennyi értelmi képesség, különösen a képzelet és a kreativitás fejlődését elősegítő ösztönző környezet biztosítása.

**Érzékelés és észlelés:**

Az érzékelés folyamata az érzékszervek útján történő, közvetlen tapasztalat felvételt jelent. A kisgyermek számára fontos, hogy a tárgyakról minél több érzékszervét használva szerezzen benyomásokat. Egyik legfontosabb a tapintásos-cselekvéses ismeretszerzés, melyet természetesen más érzékelési módok kísérnek.

A vizuális észlelés – fontos terülte az alaklátás. Ez óvodáskorban több fokozaton megy keresztül. A formaészlelés hasonlóan fokozatokon át fejlődik. A színfelismerés már korán kialakul a gyermekeknél. A finomabb színárnyalatok szóbeli megkülönbözetése fokozatosan bővül az életkorral párhuzamosan,

A térészlelés, téri tájékozódás is fejlődik ebben a korban, de az időészlelés többnyire élményhez között.

*A figyelem:*

* Óvodáskorban a gyerekek figyelme leginkább önkéntelen jellegű, bár a szándékos, az az ellenőrzött figyelem is megjelenik, majd a kitartó odafigyelés képessége is.

*Emlékezet és tanulás:*

* Az óvodáskor elején még az önkéntelen/spontán/emlékezet uralkodik, és erősen kötődik a játékban és a mesében szerzett élményhez. Óvodáskor végére kezd csak el működni a szándékos emlékezet is.
* A tanulás tágabb értelemben minden olyan megismerési folyamatot, cselekvést magába foglal, amely elősegíti a személy fejlődését.
* Óvodáskorban a tanulás/ mint pszichikus funkció/még nem tekinthető önállónak. A gyerek, miközben játszi, egyszerre tanul is anélkül, hogy ennek tudatában lenne. A tanulás annyira észrevétlen marad, hogy jelenség szintén gyakran még a felnőtt szemében is játéknak tűnik.

*Gondolkodás:*

* Az óvodáskorú gyermekek és a felnőttek gondolkodása közti különbség nem csupán mennyiségi, hanem minőségi eltéréseket mutat. Az olyan logikai műveletek mint a tagolás, következtetés, az ítéletek megalkotása és hasonlók másként működnek.
* A gondolkodás tartalmát a világról alkotott képi felfogás mutatja meg minden életkorban.

**Az óvodai élet megszervezésének elvei**

**Személyi feltétel**

[lásd: 1. számú melléklet, 3. oldal, II/b]

Az óvodában a nevelőmunka középpontjában a gyermek áll.

Az óvodában a nevelőmunka kulcs szereplője az óvodapedagógus. Jelenléte a nevelés egész időtartamában fontos feltétele az óvodai nevelésnek. Az óvodapedagógus elfogadó, segítő, támogató attitűdje modellt, mintát jelent a gyermekek számára. Az óvodapedagógusi tevékenységnek és az óvoda működését segítő nem pedagógus alkalmazottak összehangolt munkájának hozzá kell járulnia az óvodai nevelés eredményességéhez.

|  |  |  |
| --- | --- | --- |
| **Az óvoda dolgozói** | **Jelenleg/ fő** | **A program megkívánta módosítás/ 2010. 09. 01-től** |
| felsőfokú végzettségű főállású óvodapedagógusok száma | 6 | 6 |
| pedagógiai munkát segítő gondozás |  | 1 |
| főállású dajkák száma | 3 | 3 |
| Egyéb felsőfokú végzettségű fejlesztő munkát végző pedagógus | 1 | 1 |
| technikai dolgozó | 1 | 1 |

A sajátos nevelési igényű gyermek fejlesztése speciálisan képzett szakember közreműködését igényli.

A nemzetiséghez tartozó gyermekek nevelése is az óvodában dolgozóknak feladata, hogy megvalósítsák a nemzetiségi óvodai nevelés célkitűzéseit.

A migráns gyermekek nevelése is a dolgozóink feladata, lehetőséget kell teremteni ahhoz, hogy a gyermekek megismerhessék egymás kultúráját, anyanyelvét.

**Pedagógusképünk:**

Olyan óvodapedagógus, akinek munkájában megvan az optimális intellektuális és érzelmi fejlődés lehetősége. Biztonságban érzi magát munkahelyén, félelem nélkül felszabadultan dolgozik, hisz saját elveiben, harmóniában él. Ne csak szóban szeresse a gyermekeket, hanem mozdulattal, mimikával, egész lényével- érezze a gyermek a testi közelségét. Jellemző rá a szülők tisztelete, együtt érző, elfogadó. A legkisebb gyermeket is önálló, tiszteletreméltó társnak tekinti, akinek örömére bánatára odafigyel. Az óvodapedagógusok egymás iránt is együtt érző, elfogadó, egymást tisztelő egyéniségek. Így nem nehéz kialakítani az óvónői párokat, akik már évek óta együtt dolgoznak a törvény által deklarált átfedési idővel. A szakképzett dajkák nem csak a gondozásban, hanem a nevelésben is segítik az óvodapedagógus munkáját.

**Tárgyi feltételek**

Az óvodánk rendelkezik a helyi nevelési program megvalósításához szükséges tárgyi feltételekkel. Az óvoda épülete, udvara jól szolgálja a gyermekek biztonságát, kényelmét, megfelel testméreteiknek, biztosítja egészségük megőrzését, fejlődését. Lehetővé teszi a mozgás és játékigényük kielégítését, és a gyermeket, harmóniát árasztó színekkel, formákkal, anyagokkal veszi körül. A tárgyi felszereléseket, amelyeket a gyerekek használnak, számukra hozzáférhető módon és a gyermekek számára figyelemmel helyezzük el. Az óvoda megfelelő munkakörnyezetet biztosít a munkatársaknak, lehetőséget biztosít a szülők fogadására.

|  |  |
| --- | --- |
| **Eszközök** | **Mennyiségi mutatók** |
| * **Helyiségek** | |
| 1. tornaszoba | 1 |
| 2. Fejlesztő szoba | 1 |
| 3. Felnőtt öltöző | 1 |
| 4. Elkülönítő szoba | 1 |

|  |  |
| --- | --- |
| **1. Helyiségek bútorzata** | |
| **És egyéb berendezési tárgyai** | |
| 1. Csoportszoba | |
| * játéktároló szekrény | 9 |
| * gyermekfektető | 50 |
| * Edény- és evőeszköz tároló szekrény | 3 |
| 2. Játszóudvar | |
| * fedett terasz | 1 |
| * kerti asztal | Gyermekcsoportonként 1 |
| * kerti pad | Gyermekcsoportonként 1 |
| * mászókák |  |
| 3. Gyermeköltöző öltözőszekrények | gyermek létszámának megfelelő |
| 4. Gyermekmosdó, WC | 3 |
| Mosdóhigiéniai eszközök Fogmosó tartó polc | gyermeklétszámnak megfelelő |

|  |  |
| --- | --- |
| **2. Tisztálkodási és egyéb felszerelések** | |
| Gyermektakarók | gyermeklétszámnak megfelelően 1-1 |
| Ágynemű | gyermeklétszámnak megfelelően 2-2 |

|  |  |
| --- | --- |
| **3. A felnőtt munkavégzéséhez szükséges eszközök** | |
| Hűtőszekrény | 1 |
| Porszívó | 1 |

|  |  |
| --- | --- |
| **4. A nevelőmunkát segítő játékok és egyéb eszközök** | |
| * Játékok, s a gyermeki tanulást segítő eszközök, kakaóbiztos számítógép | Gyermeklétszámának megfelelően |
| * A nevelőmunkát segítő egyéb eszközök, DVD, Videó lejátszó | 2 |

A mese- és szakkönyv állományunk megfelelőnek mondható. Természetesen állandó kiegészítést, fejlesztést igényel, amit részben a költségvetésből, részben pályázati forrásból, jótékonysági bál bevételéből fedezünk.

**Az óvodai élet megszervezése**

* A gyermek egészséges, a tevékenységekben megnyilvánuló fejlődéséhez, fejlesztéséhez a napirend és a heti rend biztosítja a feltételeket, melyek a megfelelő időtartamú, párhuzamosan is végezhető differenciált tevékenységek, valamint a gyermek együttműködő képességét, feladattudatát fejlesztő, növekvő időtartamú ( 5-35 perces) csoportos foglalkozások tervezésével, szervezésével valósulnak meg.
* A rendszeresség és az ismétlődések érzelmi biztonságot teremtenek a gyermeknek.
* A napirend, a heti rend párhuzamosan végezhető differenciált tevékenységek tervezésre, szervezésre. A napirend igazodik a különböző tevékenységekhez, a gyermek egyéni szükségleteihez, tekintettel van a helyi szokásokra, igényekre. A tevékenységek között harmonikus arányokat alakítottunk ki, szem előtt tartva a játék kitüntetett szerepét.
* A napi és heti rend az óvoda-pedagógusnak alakítják ki, melyet a folyamatosság és a rugalmasság jellemez.
* Kiemelt szerepe van a gondozásnak az óvodai élet szervezésében. Az óvoda- pedagógus, gondozás közben nevel, építi kapcsolatait a gyermekkel, egyúttal segíti önállóságuk fejlődését együttműködve a többi munkatárssal.

Az óvodai neveléstervezést, valamint a gyermekek megismerését és fejlesztését, a fejlődésük nyomon követését kötelező dokumentumokkal, fejlődési napló, csoportnapló, Difer fejlődési mutató, és az óvodapedagógus által készített- nem kötelező feljegyzések szolgálják. Az óvodai nevelés csak a jóváhagyott pedagógiai program alapján valósulhat meg és a teljes óvodai életet magába foglaló tevékenységek keretében szervezhető meg, az óvodapedagógus feltétlen jelenlétében és közreműködésével.

*Napirend*

**7.00-12.00 - Folyamatos tevékenység**

* étkezés, önkiszolgálás
* egészségügyi szokások gyakorlása
* testmozgás
* tanulási lehetőségek kihasználása (kezdeményezések)
* levegőzések, mikro csoportos séta

**12.00-13.00 – ebéd, önkiszolgálás**

* egészségügyi szokások gyakorlása

**13.00-15.00 – alvás mesével, altatóval**

* pihenés
* egyéni alvásigényüknek megfelelő folyamatos ébredés
* étkezés (uzsonna)
* egészségügyi szokások gyakorlása

**15.00-17.00 – Folyamatos tevékenység**

* alkalmankénti testedzés
* tanulási helyzetek kihasználása
* folyamatos hazabocsájtás

*Heti rend*

|  |  |  |
| --- | --- | --- |
|  | **Kötelező** | **Kötetlen** |
| **Hétfő** | Mozgás, mozgásos játékok (középső csoport) | - vers, mese, dramatikus játék  - ének-zene, énekes játék |
| **Kedd** | Mozgás, mozgásos játék ( nagycsoport) | - vers, mese, dramatikus játék  - külső világ tevékenység megismerése |
| **Szerda** | Mozgás, mozgásos játékok ( kiscsoport) | - vers, mese, dramatikus játék  - külső világ tevékenység megismerése |
| **Csütörtök** |  | - vers, mese, dramatikus játék  - vizuális nevelés |
| **Péntek** | Mozgás, mozgásos játék (nagycsoport) | - vers, mese, dramatikus játék |

**Az óvoda kapcsolatai**

[lásd: 1. számú melléklet, 3.oldal, II/a]

*Óvoda-család*

Az óvodai nevelés a családi neveléssel együtt, azt kiegészítve szolgálja a gyermek fejlődését.

Ennek alapvető feltétel a családdal való szoros együttműködés.

Arra törekszünk, hogy a szülők megelégedésére a családi nevelést kiegészítve gondozzuk, ápoljuk, védjük, szocializáljuk, neveljük, fejlesszük a gyermeket. A szülőket nevelőpartnernek tekintjük, ismertetjük velük nevelői felfogásunkat, programunk célját, feladatát. Minden lehetőséget megragadunk arra, hogy a családi nevelési eljárásokat, szokásokat megismerjük. Az óvodai nevelés nem lehet eredményes családi megerősítés nélkül, elengedhetetlen az összhangban történő nevelés.

A gyermekek egyéni fejlődéséről folyamatosan konzultálunk a szülőkkel. Fontosnak tartjuk a hiteles tájékoztatást, a probléma érzékenységét, a tapintatot és az előre mutató segítséget.

Óvodánk nyitott a szülők igényeinek, megfelelően lehetőséget adunk arra, hogy előzetes megbeszélés alapján bármikor betekintést nyerjenek óvodai életébe.

A családdal történő nyílt, őszinte együttműködés csak a kölcsönös bizalom talaján valósulhat meg. A szülőnek tapasztalniuk kell, hogy tiszteletben tartjuk nevelési elveiket, hogy szeretjük gyermeküket. Arra törekszünk, hogy emberi magatartásukban, szakmai felkészültségükben egyaránt példamutatók legyünk.

Figyelembe vesszük a családok sajátosságait, szokásait, az együttműködés során az intervenciós gyakorlatot, azaz a segítségnyújtás családhoz illesztett megoldásait.

A kapcsolattartás formái:

* beíratás: az első személyes kapcsolatfelvétel
* összevont- és csoport szülőértekezlet: egészségügyi, pedagógiai, pszichológiai előadásokat szervezünk olyan témákban, amelyek kapcsolódnak a nevelési értekezleteink témáihoz
* családlátogatások: családi nevelési szokások megismerés
* egyéni beszélgetések, egyéni esetmegbeszélések az aktualitásnak megfelelően, előzetes időpont egyeztetés után
* nyitott óvoda: a szülők részvételével az óvoda életében: előzetes megbeszélés alapján a szülő bármikor bemehet a csoportba és ismerheti gyermekei óvodai életét
* közös ünnepség: Farsang, anyák napja, gyereknap
* a kiemelt figyelmet igénylő gyermekek értékeléséről a szülők tájékoztatása
* Véleményezési jogkör az SZMK tagok részéről
* Közös sportverseny rendezése szülőkkel, gyerekekkel
* Családi délután szervezése

**Óvoda- Iskola**

Szemléletformálás, az iskolára való előkészítés az óvodában nem külön feladat, hanem a gyermeki személyiséget kibontakoztató 3-4 éves nevelési folyamat eredménye, az iskolai beilleszkedés segítségében az óvoda kiegészíti a családi nevelést.

Az óvoda- iskola kapcsolatában arra törekszünk, hogy az iskola megismerje azt a szándékunkat, hogy a gyermekeket egyéni képességeiknek megfelelően úgy neveljük és fejlesszük, hogy a környezetükben jól eligazodjanak, együttműködőek, kapcsolatteremtőek legyenek, és legyenek képesek az iskolai tanulmányok megkezdésére. Fontosnak tartjuk, hogy az átmenetet minél zökkenő mentesebbé tegyük. Ennek érdekében azonban nem alkalmazunk az iskola által ajánlott teljesítményorientált, iskolás méréseket, és más módszereket sem.

Folyamatos, rendszeres hagyományteremtő- és megtartó kapcsolatra törekszünk. Ennek alapján a tisztelet, érdeklődés és megbecsülés egymás munkája iránt, nem pedig az iskolai nevelés és oktatási feladatok átvállalása.

A rugalmas beiskolázás az életkor figyelembe vétele mellett lehetőséget ad a fejlettség szerinti iskolakezdésre.

*Az együttműködés formái:*

* Az iskolai nevelőkkel az emberi és szakmai kapcsolatok folyamatos ápolása, érdeklődés egymás munkája, eredményei, problémái iránt.
* Kölcsönös látogatások, tapasztalatgyűjtés: az első osztályosokat a tanév elején meglátogatjuk az iskolában, az első osztályos nevelők pedig leendő iskolásokat, az óvodában
* Szakmai tanácskozások, megbeszélések, hospitálások, előadások, tapasztalatcserék az alsó tagozaton tanító nevelőkkel, olyan pedagógiai, pszichológiai, módszertani témákban, amelyek segíthetik az óvoda- iskola átmenet, zökkenő mentesebb megvalósítását. /pl.: magatartás és személyiségzavarok, a nehezen kezelhető gyermekek, a gyermeki másság kezelése, az óvoda iskola közötti nyelvi szándékok áthidalásának módjai stb./
* Szülő értekezleten való részvétel: a leendő első osztályos nevelők tájékoztatják a szülőket az iskolaérettségről, az iskolába lépés teendőiről, követelményeiről.
* Az óvoda által alkalmazott iskolaérettségi mérések, megismertetése az első osztályos nevelőkkel. A gyermekek személyiségére vonatkozó információk átadása az elsős nevelőknek.
* Az óvoda tudásanyag átemelése az első osztályba. /versek, mesék, dalok/
* Konzultáció az óvodai kompetencia alapú nevelésről
* Visszacsatolás a partneri igény/ elégedettség mérés eredményeiről.
* Konzultáció az óvodából iskolába érkező gyermekek állapotának jellemzőiről.

**Óvodánk egyéb kapcsolatai:**

**Fenntartóval**

Kapcsolatunk részben hivatalos, részben pedig támogató, segítő jellegű, a HOP-ban megfogalmazott, s a fenntartó által elfogadott stratégiai célok elérése érdekében. Problémáink megoldásában az együttműködés s az egészséges vita jellemzi.

**Formái:**

* Kölcsönös tájékoztatás, egyéni beszélgetések
* Óvodavezető beszámolója
* Óvodavezető által részvétel az oktatási közösség munkájában
* Az óvodavezető részt vesz a testületi üléseken, így közvetlen az óvoda képviselete, az információ csere, az óvoda menedzselése
* Az óvoda HOP-jának, IMIP-jének, s egyéb szabályzatainak megismertetése, elfogadása révén az óvoda munkájának mélyebb megismertetése
* Közös pályázatírás
* Pénzügyi bizottsággal és annak vezetőjével való kapcsolattartás
* Jegyzővel való kapcsolattartás
* Gazdasági csoport vezetőjével való kapcsolattartás

**Közművelődési intézményekkel:**

Folyamatos és hagyományteremtő kapcsolatra törekszünk, rendszeres konzultációkat szervezünk

Formái:

* gyermekszínházi előadások látogatása
* jótékonysági bál szervezése
* könyvtárlátogatás: a „költészet napja” megünneplése
* videó filmek megtekintése

**Egészségügyi szervekkel: védőnő, orvos, fogorvos, gyermekjóléti szolgálat**

Formái:

* havi esetmegbeszélések
* tájékoztató előadások szervezése a szülőknek
* évente orvosi vizsgálat minden csoportban
* tanköteles korú gyermekek részére iskola alkalmassági vizsgálat
* hallásvizsgálat évente minden csoportban
* évenkénti fogászati szűrés

**Szakmai szervezetekkel:**

[lásd: 1.számú melléklet, 4.oldal, II/c]

Megyei Pedagógiai Intézetek, magyar Óvodapedagógiai Egyesület, Képző Intézetek, Ipszilon Pedagógiai Szolgáltató Kft OKÉV

Folyamatosan figyelemmel kísérjük a felkínált szakmai képzéseket, programokat és érdeklődünk, ill. az óvoda érdekeinek megfelelően részt veszünk azokon. Szakmai tevékenységünk fejlesztése, értékelése céljából igénybe vesszük segítségüket.

A megye óvodáival való kapcsolataink pozitív kisugárzással lehetnek mindennapi nevelőmunkánkra.

Óvodánk a nemzetiségi, kisebbségi önkormányzatokkal kapcsolatot tart.

**Az óvodai élet- tevékenységi formái és az óvodapedagógus feladatai**

**Szabad játék:** A kisgyermekkor legfontosabb és legfejlesztőbb tevékenysége, s így az óvónő leghatékonyabb eszköze. A játék- szabad képzettársításokat követő szabad játékfolyamat, a kisgyermek elemi pszichikus szükséglete, melynek mindennap visszatérő módon, hosszantartóan és lehetőleg zavartalanul ki kell elégülnie. A kisgyermek a külvilágból és saját belső világából származó tagolatlan hagyományokat játékában tagolja.

A belülről indított játéktevékenység célja a gyerekek által szabadon kezdeményezett, spontán játék elősegítése. Élmények, otthoni tapasztalatok többszöri átélésével a gyermekek egyéni vágyainak és ötleteinek kibontakozása.

Az óvodapedagógus utánozható mintát ad a játéktevékenységre, majd amikor a szabad játékfolyamat már kialakult, bevonható társ marad, illetve segítővé, kezdeményezővé lesz, ha a játékfolyamat elakad. Az óvodapedagógus jelenléte teszi lehetővé a gyermekek közötti játék kapcsolatok kialakulását is.

Továbbá célunk, a fejlesztési feladatok játékban történő alkalmazásával naponta és folyamatosan sok-sok lehetőséget biztosítva a gyerekeknek arra, hogy számukra érdekes és szabadon választott tevékenységek közbe gyakorolhassák azokat a funkciókat, amelyek az aktuális fejlődésüket elősegíti.

A játékhoz megfelelő helyre és egyszerű, alakítható, a gyermeki fantáziát segítő anyagokra, játékszerekre van szükség. Az óvoda és az óvodapedagógus feladata, hogy megfelelő csoportlégkört, helyet, időt, eszközöket és élményszerzési lehetőségeket biztosítsanak a különböző játékformákhoz, a gyakorló játékokhoz, a szimbolikus- csoportjátékhoz, konstruáló játékhoz, a szabályjátékhoz.

A játék folyamatában az óvodapedagógus tudatos jelenléte biztosítja az élményszerű, elmélyült gyermeki játék kibontakozását. Mindezt az óvodapedagógus feltétel teremtő tevékenysége mellett a szükség és igény szerinti együttjátszásával, támogató, serkentő, ösztönző magatartásával, indirekt reakcióival éri el.

**Feladatok**

* A játékhoz szükséges eszközök folyamatos biztosítása
* Az egyéni élményeken túl, közös élményből szerzett gyermeki benyomások feldolgozásának biztosítása a játék fejlesztése érdekében
* Az óvodában megjelenő játékfajták, s azok tartalmának, minőségének gazdagítása a gyerekek egyéni sajátosságainak figyelembe vételével
* A gyermek beszédkészség figyelembe vétele
* Szükség esetén bekapcsolódás a játékba, együttjátszás a gyerekkel
* Nyugodt légkör, elegendő idő és hely biztosítása a játék számra. a nyugodt légkör az egész óvodai életnek elengedhetetlen feltétele,mert elmélyült, örömteli játék e nélkül nem lehetséges. Nagyon fontos az együttélés alapvető szabályainak, szokásainak kialakítása
* A játékhoz szükséges eszközök folyamatos biztosítása. A játéktevékenység az óvoda kinyitásával elkezdődik. Folyamatos napirend bevezetésével megszűnt a játékidő szakaszolása. Mivel a játék a gyermek alapvető tevékenysége, ezért természetes, hogy kapkodás nélkül tevékenykedhessen, elmélyülten játszhasson, legyen ideje elképzelései megvalósítására. Minél többet játszik a gyermek, annál nagyobb lehetősége van fejlődésének elősegítésére. A vegyes életkorú csoportokban csökkent a játékidőben tapasztalható konfliktusok száma, ez következik abból, hogy különböző fejlettségű gyerekeknek más játékeszköze- igénye és szociálisan érettebb gyerekek mintát adnak az együttműködésre, a megegyezésre.

A napi életszervezésben arra törekszünk, hogy a gyerekek minél több időt kapjanak az udvari játéktevékenységhez.

A megfelelő hely biztosítása a csoportszobában és az udvaron egyaránt fontos. Minden csoportszobában elegendő helyet biztosítunk a nagyobb mozgást igénylő játékhoz is, mint pl. kocsikázás, vonatozás, 2-3 gyermek labdázása, dalos játék, stb. Biztosítunk helyet 1- vagy 2 szőnyegen építéshez, konstruáláshoz, megfelelő asztalokon az ábrázoló tevékenységez, barkácsoláshoz, a szerepjátékhoz, kuckózáshoz.

A kicsiknél több lehetőséget biztosítunk az egyéni kis pihenő vagy „búvóhelyek” kialakításához.

Legyenek állandó játszóhelyek, de legyen lehetőség a változtatásra is.

Az udvaron nagyobb a hely a mozgásos játékhoz, de itt is fontos, hogy széleskörű tevékenységhez biztosítunk helyet.

A tudatos óvónői munka lényeges eleme a játékeszközök kiválasztása, biztosítása. Ez az óvónő nagy felelőssége, hiszen az, hogy a gyermek, mikor, mivel játszik, milyen eszközökkel találkozik, az lényegesen befolyásolja mindenirányú fejlődését.

A játékhoz olyan eszközöket biztosítunk, mellyel esztétikusak, könnyen tisztítható, veszélytelen, jó minőségű, különböző alapanyagú, sokféleképpen egymással variálható. A fejlesztési feladatok megvalósulását nagymértékben befolyásolja az eszközök kiválasztása.

**Mozgásfejlesztő játékeszközök és mozgásfejlesztés lehetőségei**

A nagy mozgások fejlesztésére az udvaron és a jól felszerelt tornateremben biztosítunk megfelelő eszközöket, (baby-doll, bordásfal, zsámoly, tornaszőnyeg, karika, mászókötél, trambulin)

A szem-kéz koordináció fejlesztéséhez a csoportszobában és az udvaron is biztosítunk megfelelő eszközöket. (kirakó, kugli, különböző méretű gyöngyök, barkácsoló ábrázoló eszközök,homokozó játék.)

A finommotorika fejlesztéséhez (gyurma, agyag, szövőkert, tű, cérna a varráshoz, kicsi gyöngyök). A mozgásfejlesztés megvalósításához az eszközök biztosítása nagyon fontos, de nem elég. Sokfajta mozgásos játékot tanítunk az eszközökhöz kapcsolódva is. (pl. népi játékok, futó, fogó játékok, dalos játékok)

**A szociális játékok eszközei és fejlesztési lehetőségei**

A nagyméretű tükröknek nagy jelentősége van a gyermek testsémájának, én- képének alakulásában. A családjátékhoz nagyon fontosak a babák, mackók. Fontos szerepük van a funkció nélküli eszközöknek, amit közösen gyűjtenek és ötleteiknek megfelelően közösen használnak fel.

* Az egyéni élményeken túl, közös élményből szerzett gyermeki benyomások feldolgozásának biztosítása a játék fejlesztése érdekében.

A gyerekek a környezetükből szerzett tapasztalatokkal a játék tartalmát gazdagítják. A családban, óvodában tágabb természeti társadalmi környezetben szerzett tapasztalatokat a gyerekek játék közben átélik.

A gyerekek játékában az óvodán kívül negatív tapasztalatai és érzelmei is megjelenhetnek, az agressziót vagy szorongást kifejező játék is a gyerekek élményeiről vall. A gyerekeknek a játék során legyen lehetősége arra, hogy feszültségeit, belső problémáit felszínre hozza és kifejezhesse.

* Az óvodáskorban megjelenő játékfajták, s azok tartalmának, minőségének gazdagítása a gyermekek egyéni sajátosságainak figyelembe vételével.

Gyakorlójáték.

A gyakorlójáték során a véletlen mozgásból, cselekvésből fakadó sikerismétlésre készteti a gyermeket és ezek az újraismétlések nagy örömöt jelentenek számára.

A gyakorlójáték lehet mozgásos, manipulációs és verbális.

A mozgásos gyakorlójáték során, a gyakori ismételgetéssel bizonyos mozgásokat begyakorol a gyerek. (pl.: bújik, mászik, ugrik).

A manipulációs gyakorlójáték nagy jelentőségű a gyermek, szem- kéz koordinációjának fejlődésében (építés, egymásra rakosgatás, öntögetés).

Testséma fejlesztésből a tárgyakhoz viszonyított testhelyzetek gyakorlása lehetséges. A verbális gyakorlójátéknak szociális hatása is van a gyermekre.

Építő- konstruáló játék

Kedvelt építési játék, a homokozás.

Az építés konstruálása közben a gyermek átéli az alkotás örömét, fejlődik kreativitása.

Tanulja meg a rész- egész viszonyát, tervezni, szerkeszteni. A modellről való építés, szerkesztés közben fejlődik megfigyelőképessége, gondolkodása. Az építés konstruálás elősegíti a szem- kéz koordináció fejlődését.

A kisebb bonyolultabb összerakást igénylő eszközök segítik a finommotorika fejlődését.

Percepció fejlesztésére nagyon jó lehetőség nyílik.

**Szerepjáték**

A szerepjáték tükrözi a gyermek egész eddigi életét, személyiségét, tehát nagyon sok egyedi vonás van benne.

A szerepjátéknak nagy jelentősége van a gyermek személyiségfejlődésében, elsősorban szociális területeken.

A gyermek szociális tanulása, a felnőtt mintáról sajátítja el, tanulja meg az erkölcsi értékeket, a társadalmi együttélés szabályait. Fejlődik képzelete egy-egy kitalált történet eljátszásában, szervezőkészsége a játék megszervezésével, empátiája a társak érzelmeinek felfogásával, elgondolásaik megértésével.

**Szabály-játék**

Fontos, hogy sok mozgásos szabály- játékkal ismertessük meg a gyerekeket. (bújócskák, labdajátékok, szembekötősdi) Az érzelemfejlesztő szabály- játékok (társasjáték, dominók, kártyajátékok, logikai játékok) a gyerekek szociális és értelmi fejlesztését szolgálja.

**Barkácsolás**

Fontos, hogy a barkácsolás ne legyen öncélú. Az elkészített eszközökkel játszhassanak legyenek azoknak funkciójuk. Fontos a folyamatos gyűjtőmunka és az eszközök megfelelő elhelyezése, hogy a gyermekek bármikor hozzáférjenek.

**Bábozás, dramatizálás**

A rendszeres többször ismétlődő meseélményből dramatizálás, bábozás alakulhat ki. Az egyszerű mesék megjelenítésében legyünk résztvevők, adjunk egy-egy szereplő megformálásához.

A bábozás először az óvónők előadásában jelenik meg. Legyen a csoportnak kedvenc bábja, akinek szívesen elmondják sikereiket, örömüket, bánatukat. A bábozáshoz szükséges kellékeket a gyermekekkel közösen készítsük el.

A gyermekek bábozzák, dramatizálják a meséket, hogy a meseélmény többoldalú örömszerzés legyen számukra.

A gyerekek beszédkészségének fejlesztése a játékban.

A verbális fejlesztés minden játéknál úgy valósul meg, ha az óvónő, vagy gyermek játékát beszéddel kíséri.

Beszédüknek, kifejezéseiknek nagy jelentősége van, hiszen ezeket tanulja meg a gyermek és ezek épülnek be a szókincsébe.

Fontos, hogy gyakran használjuk a téri irányokat, téri helyzetek kifejezéseit, időhatározókat, névmásokat és különböző tevékenységeket nevezze meg.

A gyerek beszéd és kommunikációs képessége elsődlegesen függ a családi szocializációtól, mely sok esetben hátrányos helyzetet teremt a gyermek számára a közösségben. Az általunk kezdeményezett anyanyelvi játékok lehetőséget adnak az artikuláció, szókincs, kifejezőkészség fejlesztéséhez

Szükség esetén bekapcsolódunk a játékba is, és együtt játszunk a gyermekekkel.

A játékban kiemelten fontos az óvónő szerepe, aki mindig rendelkezésre áll, együttműködésre és segítségre kész, akihez bármilyen problémával szívesen fordulnak a gyerekek. Segítése akkor fejlesztő, ha az csak olyan szintű és mértékű, amilyenre az adott gyermek nem vagy gyermekcsoportnak szüksége van. Az együttjátszás azonban nem lehet beavatkozás, nem korlátozhatja a gyermekek önállóságát. Az óvónő nem kívülálló külső, hanem a játékélménybe beépülő belső modell, ami segíti a mintával való azonosulást.

Fontos a szabad játék túlsúlyának érvényesülése. A játék kiemelt jelentősége a napirendünk kialakításában is megmutatkozik.

Segítsünk a különböző fejlettségű gyerekek együttjátszását. Tegyük lehetővé az igény szerint elkülönült játékokat is (vegyes csoportban nagyok társasjátéka).

Törekedjünk arra, hogy a játékban a gyerekek tanulják meg önállóan megoldani konfliktusaikat. Közvetlen beavatkozás általában csak a szomorúan magányos és társaikat rendszeresen zaklató gyermek estében szükséges.

**Verselés, mesélés**

* A társas élmények jelentsenek örömforrást, tudjanak csendben, figyelmesen mesét hallgatni, hogy a belső képalkotás jelei minden gyermekben kialakuljanak.
* A mese - képi és konkrét formában - feltárja a gyermek előtt a külvilág és az emberi belső világ legfőbb érzelmi viszonylatait, a lehetséges, megfelelő viselkedésformákat.
* A személyiségjegyek kibontakoztatása és fejlesztése a mesék, versek, képi erejével, hangulatával, ritmusával.
* Az anyanyelvi nevelés célja: az érthet, kifejező beszéd késségének a kialakítása.
* A gyermek saját vers és mese alkotása, annak mozgással és ábrázolással történő kombinálása az önkifejezés egyik módja. A mindennapos mesélés, mondókázás és verselés a kisgyermek mentális higiéniájának elmondhatatlan eleme.

Feladatok:

* Az irodalmi anyagok kiválogatása
* A tevékenységhez szükséges feltételek biztosítása
* A nyelvi kultúra alapjainak lerakása, a nyelvi képességek életkornak és egyéni fejlettségnek megfelelő fejlesztése
* Az irodalmi anyag kiválogatása

A mese és a vers az anyanyelv közegén át emberi kapcsolatokra tanít, mélyíti az önismeretet, segíti a világ megismerését. Mindig többről van szó, mint amit szavakkal kimond.

Ezért nagyon fontos az igényes válogatás. Ehhez a legnagyobb és legfontosabb terület a népköltészet adja. A népi mondókák, rigmusok, népmesék stb. a meghitt együttlétek alatt érzelmi kötődést alakítanak ki.

A népmesék közlésvágyból születtek, műfajilag teljesek, elbeszélő alaphangjukat átszövik lírai és drámai elemek. A mesei történetek kiindulópontja mindig valami megrázó érzelem: a szeretet, harag, félelem, öröm, szomorúság. *Cselekménye*: a jó és rossz összecsapása

Táplálója: az érzelmektől átfűtött képzelet és az akadályt nem ismerő akarata. Ezért illik az óvodások életkorához.

6-7 éves korban néhány nagy író sikeres meséjének álomszerű felolvasása jótékony hatással lehet a gyermek nevelésére. Móra Ferenc gyöngéd szeretete, Móricz Zsigmond és Mikszáth Kálmán humora, Gárdonyi Géza és Csukás István kedves naivsága kiváló szellemi táplálék. Jó mesét, elbeszélést írni a legkisebbeknek csak a legnagyobbak tudnak. A versek a hangzás és a hangulat felől fogják meg a gyerekeket. A népköltészet verses anyaga mellett nagy magyar költők versei, strófái is helyt kapnak válogatásunkban (Weöres S., Csanádi I., Kányádi S., Zelk Z., stb.)

A vers játék a nyelvvel, az érdekes szépen hangzó beszéddel.

A tevékenységéhez szükséges feltételek biztosítása.

A mesélés a csend szigete, naponta ismétlődő tevékenység. A gyermekeket az egyszerű állatmeséken keresztül fokozatosan hozzászoktatjuk a mese figyelmes végighallgatására. Ehhez ki kell alakítani egy állandó, meghitt helyet. Ilyenkor fontosnak tartjuk a fejből mondott mesélést, hogy a tekintet, mimika, hanglejtés fokozza a mesélés élményét.

A mesélés másik helye a napirendben a csendes pihenő megkezdésére esik. Vegyes életkorú csoportban ez jó alkalom a hosszabb és folytatásos mesék mondására anélkül, hogy a hamar elalvókat zavarnánk.

A verselés tevékenységhez kötődő, együttlétek hangulatát fokozó játék. Mind ehhez lehet kötni, séta, udvari bogarászás közben egy-egy látványt, lehet jelenséget érdekesebbé tenni általa. Sok esetben pedig jó hangulatú, ritmikus, mozgásos játék.

Az általunk elkezdett versekben a legkisebbek is bekapcsolódhatnak, a nagyobbak pedig már képesek felfogni a versek témáját, költői képeit.

Fontos, hogy mennyiségben és tartalmi színességben olyan repertoárral rendelkezzünk, hogy az adódó alkalmakhoz mindig kapcsolódni tudjunk.

Néhány jelképes kellékkel motiváljuk a gyermekeket a mesék motiválására. A szerepvállalásnál segítünk, hogy a fejlettségüknek megfelelően, sikerélménnyel végződően vegyenek részt a játékban.

A bábozás élményét az óvónői bábjátékban éreztetjük meg a gyermekekkel. Később lehetőséget biztosítunk a próbálkozásaiknak. Az egyszerű síkbábok, fakanál bábok használatán túl a kesztyűbábok is játszanak. az improvizálások, élmények eljátszásán keresztül eljutnak az ismert mesék megjelenítéséhez.

- A nyelvi kultúra alapjainak a lerakása, a nyelvi képességek életkorának és egyéni fejlettségének megfelelő fejlesztése.

Az óvónő mesélése, versmondása példaértékű legyen, hiszen a gyermek azt igyekszik utánozni. Nyelvtanilag helyes, tiszta beszéddel, ejtéssel, megfelelő artikulációval tolmácsolja az irodalmi alkotásokat. Így a gyermek szabad önkifejezése jól fejlődik, szókincse bővül. A valamilyen okból egyéni fejlesztésre szoruló gyermeknél, személyre szabottan, konkrét hiányosságokat megcélozva kell alkalmazni a mese, vers és báb kínálta fejlesztési lehetőségeket.

**Ének, zene, énekes játék, gyermektánc**

Az óvodában a környezet hangjainak megfigyelése, az ölbeli játékok, a népi gyerekdalok, az éneklés, az énekes játékok, a zenélés örömet nyújtanak a gyerekeknek, egyben fejlesztik a zenei érdeklődésüket, formálják zenei ízlését, esztétikai fogékonyságát. Az óvodai ének- zene nevelés feladatainak eredményes megvalósítása megalapozza, elősegíti a zenei anyanyelv kialakulását. A zenei kreativitás fejlesztése (mozgás, rögtönzés, zenére, dallamra, ritmus variációk kitalálásának ösztönzése) az önkifejezés újabb csatornáját nyitja meg a gyermekek előtt. A zene hallgatói anyag megválasztásánál az óvodapedagógus figyelembe veszi a nemzetiségi, etnikai különbségi hovatartozást is.

***Feladatunk:***

* A gyermeket megszerettetni az énekléssel, az énekes játékokkal
* Fejleszteni a gyermek zenei hallását, ritmusérzékét, mozgáskultúráját
* Minél több zenei élményhez juttatni a gyermekeket zenei ízlésük és zenei anyanyelvük megalapozása érdekében
* A felhasznált zenei anyag igényes válogatása az életkori és a csoport képességszintjének figyelembe vételével
* Az óvodáskorban megjelenő tartalmak biztosítása: a népdalok éneklése, hallgatása, a gyermek-néptáncok és népi játékok, a hagyományok megismerését, továbbélését segítik.
* A zenehallgatási anyag megválasztásánál az óvodapedagógus figyelembe veszi a nemzetiségi nevelés estében a gyermekek nemzetiségi hovatartozását is.
* Az éneklés, zenélés a gyermek mindennapi tevékenységének részévé válik, a felnőtt minta spontán utánozásával.
* Nyelvi képességek fejlesztése a nyelvi mondókák, gyermekdalok és zenei készség fejlesztő játékokkal
* A felhasznált zenei anyag igényes válogatása az életkori és a csoportok képességszintjének figyelembevételével

Az óvodai zenezi nevelésnek jelentős hagyományai vannak. A magyar népdalok, mondókák, gyermekdalok világa ma is élő és felhasználható. Szinte valamennyi ünnepünkhöz kapcsolódik olyan dalanyag, melyet megismertethetünk a gyermekkel. Az ének- zene és az ehhez kapcsolódó mozgás ugyanúgy az óvodai mindennapok része, mint a napi mesélés. Napközben bármikor adódhat lehetőség éneklésre, mondókázásra, vagy körjátékok játszására. Az élményt nyújtó közös éneklés a művészeti és esztétikai nevelés szempontjából is fontos.

A 3-4 éves korú gyermekekkel ölbeli játékokat, arc, kéz, ujj, lovagoltató játékokat játszunk. Ezek belsőséges kapcsolatot teremtenek felnőtt és gyermek között, erősítik a kicsinyek biztonságérzetét, érzelmileg gazdagítják őket.

A kicsiknek olyan egyszerű 4-5 hangból álló énekes játékokat tanítunk meg, amelyek játéka álló helyzetben játékos mozdulatokkal eljátszható. A 4-5 éveseknek olyan mondókákat, nagyobb hangterjedelmű énekes játékokat tanítunk, melyekkel mozgásuk is jól fejleszthető. Ismerjék meg csigavonal, hullámvonal, szerepcserére épülő játékokat.

Megtanítunk néhány ünnepre és alkalomra szóló egyszer dalt is, melyhez utánzó mozdulatokkal, játékokat lehet kitalálni.

A 6-7 évesek legyenek „anyáskodóak”, játszanak minél több ölbeli játékot a kisebbekkel.

Alkalmazzák a kiolvasókat különböző játékhelyzetben.

Zenehallgatáshoz értékes műveket választunk, népdalainkból, rokon és más népek dalaiból, valamint hallgathatnak magyar komponált műzenét, altatókat és klasszikus zenét is. Az óvodáskorban megjelenő jellegzetes tartalmak biztosítása.

* A 3-4 évesek tanuljanak meg 6-8 mondókát, ölbeli játékot, és 10-12 énekes játékot.

A gyermekek játék közben közvetve szerzik meg a zenei készségeket és ismerik meg az alapfogalmakat. Tudjanak halkabban, hangosabban beszélni, mondókázni, énekelni.

Mozdulattal érzékeljék az egyenletes lüktetést. Az óvónő énekelgessen a gyermek között és keltse fel érdeklődésüket a zenehallgatás iránt.

* A 4-5 éves gyermekek énekelgessenek 4-8 motívumból álló énekes játékokat, műdalokat. Tanuljanak 4-5 új mondókát és 12-15 gyermekdalt. A körjátékok közül már nehezebbeket is válogathatunk (szerepcsere, párválasztó, sorgyarapító stb.) A tiszta éneklés érdekében énekeljenek önállóan. Énekeljenek egyénileg és kisebb csoportokban halkabban és hangosabban, magasabban és mélyebben. Érezzék az egyenletes lüktetést, a dalok, mondókák ritmusát. Használjanak többféle hangszert.
* Az 5-6-7 éves gyermekek tanuljanak meg 4-6 új mondókát és 15-18 énekes játékot, valamint 3-4 alkalomhoz illő műdalt. Olyan dalokat válogatunk, melyekben már szünet és szinkópa is előfordul. Bonyolultabb párcsere, kapus, hidas, sorgyarapító- fogyó játékokat is tervezünk. Gyakran énekeljenek egyénileg a tiszta éneklés érdekében.

Tudják megkülönböztetni az egyenletes lüktetés és dalok ritmusát. A zenei neveléssel megvalósítható képesség fejlesztés mellett a legfontosabb, hogy a gyermekek örömmel, érzelmi gazdagsággal, lehetőleg tisztán énekeljenek.

Táncház létrehozását szervezhetjük meg szülők közreműködésével. A gyermekek itt megismerkedhetnek a hagyományos ének, zene, tánc ritmus elemeivel és eszközeivel. Az itt kitűnő tehetséges gyermekek zenei nevelését ösztönözni kell.

* Nyelvi képességek fejlesztése a mondókák, gyermekdalok és zenei készségfejlesztő játékok által.

Az éneklési készség fejlesztését szolgáló hangutánzó szavak éneklése segíti a magán- és mássalhangzók pontos képzését, kiejtését. A sok énekes játékok alkalmat adhatnak a szókincs bővítésére.

**Rajzolás, festés, mintázás, kézimunka**

* A gyermeki alkotás a belső képek gazdagítására épül. Az óvodapedagógus az ábrázoló tevékenységre az egész nap folyamán lehetőséget és teret biztosít. Maga a tevékenység ennek öröme a fontos, valamint az igény kialakítása az alkotásra, az önkifejezésre, a környezet esztétikai élmények befogadására.

Az óvodapedagógus feladata megismertetni a gyermekeket az eszközök használatával, a különböző anyagokkal, a rajzolás, festés, mintázás és kézimunka különböző technikai alapelemeivel és eljárásaival.

* A gyermekek élmény és fantázia világának képi, szabad önkifejezése.
* A gyermekek tér- forma és szín képzeteinek gazdagítása, esztétikai érzékenységük, szép iránti nyitottságuk, igényességük alakítása.

***Feladata:***

* Biztosítsuk a zavartalan és sokrétű tevékenykedés külső feltételeit.

Az óvoda alkotó- alakító tevékenység szervezésében alapvető feladatunk, hogy egy jól elkülönülő hely legyen a csoportszobában, ahol a nap folyamán bárki szabad választása alapján alkotó tevékenységbe kezdhet. Ennek alapfeltétele, hogy a szükséges eszközök elérhető helyen legyenek.

* Az alkotó tevékenység tartalmának, minőségének fejlesztése.

3-4 éves korban: Ábrázoló tevékenységünk szervesen beépül játékukba, ebben az időszakban manipulálásuk nem más, mint a gyakorló játék egy fajtája. Feladatunk ebben az időben a szokások, szabályok rögzítése, a technikai használatának pontos megtanítása, gyakoroltatása, ill. annak figyelemmel kísérése, hogy időről- időre változatos sorrendben minden eszköz újra a kezébe kerüljön. A szabad firkálgató, mázoló, gyurkáló gyermekkel éljük át a felfedezés, az alkotás, a színek, formák adta örömet, esztétikai élményt.

A firkából valamint az ábrázolni kezdő gyermeket egyénileg segítjük a továbblépésben, de fokozatosan figyelünk a gyermek igényeire, gondolataira, engedjük szabadon próbálkozni. Bátran adjuk már a 3 éves gyermek kezébe is az ollót, tűt, ragasztót, pálcikát, stb. ha az eszközök nem balesetveszélyes, megtaníthatjuk a gyermekeknek egyenként hogyan kell azokkal helyesen bánni.

4-5 éves korban: A manuális tevékenység továbbra is természetes módon beépül a gyermekek játékába. A gyermekeknél megjelenő szándékos képalakító tevékenységet segítjük élményeikhez kapcsolódó témákkal, s azokhoz megfelelően illeszkedő technikákkal.

Jelenjen meg a gyermek rajzában az emberábrázolás. A plasztikai munkák során legyenek képesek formák tagolására, sajátítsanak el újabb technikát. Biztosítjuk annak a lehetőségét, hogy az építés során variálják a teret, használjanak nagyobb méretű dobozokat, takarókat. A gyermekek segítsenek az eszközök előkészítésében, elrakásában.

5-6-7 éves korban a képalakítás során a gyermekek minél többször alkossanak közös kompozíciót. Gazdagítjuk a technikai megoldásokat. Arra ösztönözzük a gyerekeket, hogy a saját élményeken alapuló cselekményes témákban jelenjenek meg mesék, versek kirándulások, ünnepek eseményábrázolása is. Ajándékkészítés- elsősorban ünnepekhez kötötten- szüleik részére, és a kisebbeknek is.

Segítjük a gyerekeket a játékok, bábok, játékkellékek készítésében, nagyobb méretű elemekből összeállított térrészek, búvóhelyek, sátrak, házak építésében a tér változatos kihasználása érdekében. A környezetben látható esztétikus jelenség megfigyelése, rácsodálkozása pl. táj, növények, időjárás, gyermekek, állatok.

**Mozgás**

* A rendszeres egészségfejlesztő testmozgás, a gyermekek egyéni fejlettségi szintjéhez igazodó mozgásos játékok és feladatok, a piszchomotoros képességek és készségek kialakításának, formálásának és fejlesztésének eszközei.
* Az óvodáskor a természetes hely-,helyzetváltoztató- és finommotoros mozgáskészségek tanulásának, valamint a mozgáskoordináció intenzív fejlődésének szakasza, amelyet sokszínű, változatos és örömteli, érzelmi biztonságban zajló gyakorlási formákkal, játékokkal szükséges elősegíteni. Ezzel biztosítható a mozgás és az értelmi fejlődés kedvező egymásra hatása.
* A mozgásos játékok, tevékenységek, feladatok rendszeres alkalmazása kedvezően hatnak a kondícionális képessége közül különösen az erő és az állóképesség fejlődésére, amelyek befolyásolják a gyermeki szervezet teherbíró képességét, egészséges fejlődését. Fontos szerepük van a helyes testtartáshoz szükséges izomegyensúly kiakulásában, felerősítik, kiegészítik a gondozás, és az egészséges életmódra nevelés hatásait.
* A spontán, a szabadjáték kereteiben végzett mozgásos tevékenységet kiegészítik az irányított mozgásos tevékenységek. A komplex testmozgások beépülnek az óvodai éelt egyéb tevékenységeibe is, miközben együtt hatnak a gyermek személyiségének-a pozitív énkép, önkontroll, érzelemszabályozás, szabálykövető társas viselkedés, együttműködés, kommunikáció, problémamegoldó gondolkodás- fejlődésére.
* A spontán-a játékban, azon belül a szabad játékban-megjelenő mozgásos tevékenységeknek, az egészségfejlesztő testmozgásnak az óvodai nevelé minden napján, az egyéni szükségleteket és képességeket figyelembe véve, minden gyermek szánára lehetőséget kell biztosítani. Törekedni kell a gyermekeket legjobban fejlesztő, kooperatív mozgásos játékok széleskörű alkalmazására, a szabad levegő kihasználására.
* A torna, a mozgás játék fejlesztik a gyermek természetes mozgását, és testi képességeit, mint az erő, ügyesség, gyorsaság, állóképesség. Hozzájárulnak a harmonikus, összerendezett, fegyelmezett, nagy és kismozgásának kialakulásához.
* A természetes mozgáskedv fenntartása, a mozgásigény kielégítése és a mozgás megszerettetése.
* A mozgásszint fejlesztése, a mozgás tapasztalatok bővítése gyakorlási lehetőség biztosításával.
* A testi képességek- fizikai erőnlét- fejlesztése.

*Feladat:*

* A gyermek életkorának megfelelő természetes mozgásformák fejlesztése, a szabad játékban.
* Mozgásfejlesztés a szervezett tevékenységben (testnevelés foglalkozásokon, mindennapi mozgásban)
* A gyermek az életkorának megfelelő természetes mozgásformák fejlesztése a szabad játékban. A mozgás sokoldalú tevékenység, amely az egész óvodai életet átszövi. Az óvodába kerülő gyermekek szeretnek mozogni, ugrándozni, szökdelni, futkározni, csúszni-mászni.

Feladatunk, hogy megőrizzük, ha szükséges felkeltsük ezt a mozgáskedvet és tudatosan építsünk rá. Fontos a mozgásra inspiráló környezet alakítása, a mozgásos tevékenységek pozitív megerősítése, valamint a szükséges szabályok megtanítása. Úgy kell kialakítani a gyermekek napirendjét, hogy egész nap biztosítsuk a számukra megfelelő helyet és eszközöket a mozgásos tevékenységhez a csoportszobában és az udvaron egyaránt. Az eszközök és tevékenységek kiválasztásánál a gyermekek életkorához, fejlettségi szintjéhez és a csoport összetételéhez igazodunk.

Az udvaron is kihasználunk minden lehetőséget és helyet a szabad mozgásra. Megengedjük, hogy a megfelelő méretű fára felmászhassanak. A szervezett tevékenységben használt eszközöket kivisszük az udvarra is pl. labdák, ugráló kötelek, füle labdák. A sokoldalú mozgásfejlődést segítő felszerelések és eszközök mindig a gyermekek rendelkezésére állnak.

A szabad játéktevékenységben feladatunk, hogy minden gyermek megtalálja a fejlettségének, érdeklődésének, temperamentumának legmegfelelőbb tevékenységet.

A gyermekek mozgásigénye különböző, nagyon fontos, hogy a vegyes csoportokban a nagyobb, aktívabb mozgást és nyugodt tevékenységet kedvelő gyerekek megtanuljanak egymáshoz alkalmazkodni, tartsák tiszteletben egymást. Ehhez elengedhetetlen bizonyos alapvető szabályok megtanítása, betartása. A jó légkörben, jól szervezett mozgásos tevékenység a gyermek számára pozitív élményt nyújt, ez újabb cselekvésre készteti őket.

Ennek hatására a mozgás természetesen beépül a gyerekek spontán tevékenységeibe, szokássá, igénnyé válik. A rendszeres mozgás során fejlődnek pszichikai, testi, értelmi és szociális képességei, ennek eredményeként egészségesebb lesz a gyermek.

* Mozgásfejlesztés a szervezett tevékenységben (testnevelés foglalkozásokon, mindennapi mozgásban)

A testnevelési foglalkozások anyaga az atlétikai, torna, játék jellegű gyakorlatokból tevődik össze. A játékot, a játékosságot alapvető eszközként értelmezzük és alkalmazzuk a testnevelésben. A testnevelési foglalkozások során teremtünk alkalmat speciális gyakorlatok beiktatásával a testalkati deformitások megelőzésére is (gerinctorna, lábboltozat erősítése). A testnevelés anyag összeállításakor meghatározó az óvoda felszereltsége. Az atlétikai gyakorlatok (futások, ugrások, dobások) lehetőség szerint olyan időszakra tervezzük, amikor biztos, hogy a szabadban végezhetjük. A foglalkozások megtervezésénél mindig figyelembe kell venni a csoport általános fejlettségét, a fejlődés ütemét. Fontos, hogy a mozgásos anyaghoz természetesen igazodjanak a program fejlesztési feladatai. Lehetőséget kell biztosítani arra, hogy a gyermekek egyéni tempójuknak megfelelően sokat gyakorolhassák a különböző mozgásokat. A különböző nehézségű differenciált feladatok adásával segítjük elő, hogy minden gyermek megtalálja a képességeinek megfelelő mozgásos feladat. A testnevelés foglalkozásokon gyakran használjuk a kézi szereket, különösen a labdát. A rendszeresen szervezett foglalkozásokon nagy lehetőség van a fejlesztő program feladatainak fokozatos és természetes megvalósítására. A mozgásfejlesztő program és a test séma fejlesztés valamennyi feladata beépíthető a testnevelési foglalkozásokban.

Az észlelés területéről az alakítás, formálandóság fejlesztése, kineztetikus mozgásészlelés fejlesztése, térészlelés fejlesztése. A verbális fejlesztés során a testrészek, helyzetek, mozgások, téri irányok pontos és gyakori megnevezésére van mód.

A 3-4 évesek testnevelési anyaga nagyrészt a természetes nagy mozgásokat tartalmazza, legtermészetesebb módon ismerkedhet testrészeivel és azok funkcióival. Ezért alkalmazzuk a testrészek ismeretét célzó gyakorlatokat, a tárgyhoz viszonyított testhelyzetek gyakorlását, a test személyi zónáinak alakítását, az utánzást ösztönző mozgásos játékokat.

4-5 éves korban a mozgásfejlesztésnél előtérbe kerülnek az egyensúlyérzékek fejlesztése szem, kéz láb koordinációt fejlesztő gyakorlatok. A testséma fejlesztésében kiemelt jelentősége van az oldaliság tanításának, melyet a készségtől függetlenül a csuklón szalaggal jelöljük. Ezt a fejlesztést szolgálják a különböző célba dobó játékok, a kugli, az ugráló iskola, az ugrókötelezés. Az 5-6-7 éveseknél az észlelés fejlesztése lesz a fontosabb.

Továbbfejlesztjük a finom motorikus készségeket, amely az írás megtanulásának elengedhetetlen feltétele.

A szerek különböző fogásmódjával, kisebb testrészekkel végzett mozgásokkal lehet fejleszteni. Erre a célra is különböző méretű labdák, szalagok, botok jól használhatók.

A mindennapos mozgás anyagát elsősorban a mozgásos játékok adják, kiegészülve egy-egy gimnasztikai gyakorlata.

**Külső világ tevékenységének megismerése**

A gyermek miközben felfedezi, környezetét olyan tapasztalatok birtokába jut, amelyek a környezetbe való, életkorának megfelelő biztos eligazodáshoz, tájékozódáshoz szükségesek.

Megismeri a szülőföld az ott élő emberek, a hazai táj, a helyi hagyományok, néphagyományok, szokások, a családi és a tárgyi kultúra értékeit, megtanulja ezek szeretetét, védelmét is.

* A gyermek minél több tapasztalatot (mozgásos, érzékszervi) szerezzenek az őket körülvevő természeti és társadalmi környezetből életkoruknak megfelelő szinten, ezáltal teljes biztonságban tájékozódjanak és igazodjanak el környezetükben.
* A bennünket körülvevő világ mennyiségi, formai, kiterjedésbeli összefüggéseinek felfedezése, megtapasztalása játékos formában a gyermekek igényeihez, ötleteihez igazodva.

**Feladatai:**

* 3-6 éves korban tervezhető jellegzetes tartalmak biztosítása.
* A gyermek kommunikációs készségének fejlesztése a közvetlen tapasztalat és ismerkedés során
* A gyermeknek a matematikai érdeklődésének a felkeltése, az elemi ok- okozati összefüggések felismertetése, megtapasztalása. Pozitív viszonyok kialakítása a problémahelyzetek megoldásához, a logikus gondolkozás megalapozása.
* A 3-6-7 éves korban tervezhető jellegzetes tartalmak biztosítása.

A környezet megismerése áthatja a gyermekek életét az óvodai tevékenységek egészét.

A témák megválasztásánál figyelembe vesszük óvodánk területi elhelyezkedését. A természeti és társadalmi környezet témakörei átfogják, körülölelik a többi nevelési területet.

Mozgásos játékokra, cselekvésre, érzékszervi tapasztalásra épülnek. A kisebb gyermekek szeressék meg óvodájukat majd az óvoda közvetlen környezetével ismerkedjenek meg.

Figyeljék meg az évszakok szépségét, színét, jelenségeit, időjárását, növényeit.

Gyűjtsenek terméseket, leveleket, kavicsokat, tollakat, évszakra jellemző képeket. A nagyobbaknál törekszünk a gyűjtőmunkák gazdagítására, évszakalbumot készítünk, családi albumokat nézegetünk.

A séták során gyakoroljuk a gyalogos közlekedés szabályait, megismertetjük a közlekedési eszközöket. Természetes környezetükben figyeltetjük meg a háziállatokat, madarakat, bogarakat.

A legnagyobbak tájékozódnak az óvoda környékén. Figyeljék meg a növények fejlődési feltételeit, a környezet szennyeződéseit.

Csíráztassanak, ültessenek növényeket.

Minden évben megszervezzük a Föld Napját. (ápr. 22.)

Legyen ismeretük a szárazföldi, vízi, légi közlekedésről.

A gyerekek érdeklődésük szerint nézzenek többször is a természetről,

természetvédelemről, vadállatokról szóló videó felvételeket.

* A gyerekek kommunikációs készségének fejlesztése a közvetlen tapasztalat és ismeretszerzés során. A hosszabb rövidebb séták lehetővé teszik, hogy a gyerekek valós élethelyzetekben alkalmazzák a helyes köszönést, megszólítást, véleménynyilvánítást, a szándékok kifejezését. A séták utáni megbeszélések segítik a gyerekek szókincsének, nyelvi kifejezőkészségének fejlesztését.
* A gyermekek matematikai érdeklődésének felkeltése, az elemi ok- okozati összefüggések felismertetése, tapasztalása.

Pozitív viszony kialakítása a problémahelyzetek megoldásához a logikus gondolkozás megalapozása. A környezet megismerése közben matematikai tapasztalatok birtokába is jut a gyermek. A matematikai fogalmakkal természetes módon ismerkedik meg. A matematikai kifejezések fokozatosan beépülnek a beszédükbe. Felismerik a mennyiségi, alaki, nagyságbeli és téri viszonyokat, fejlődik tér, sík és mennyiségfogalmuk. Feladatunk, hogy egyéni képességeiknek megfelelően fejlesszük matematikai ismereteiket.

Problémahelyzetek létrehozásával a gyermekeket logikus gondolkodásra késztetjük.

Addigra tartjuk a gyermek érdeklődését ébren, míg rá nem jön minden variációs lehetőségre.

Ezáltal fejlődik logikus gondolkodásuk, problémafelismerő és megoldó készségük. A vonzó, szép óvodai környezetben nap, mint nap arra neveljük őket, hogy ne szemeteljenek, ne rohangálják környezetük tárgyait, a növényeket, óvják, gondozzák.

Az óvodapedagógus feladata, hogy tegye lehetővé a gyermek számára a környezet tevékeny megismerését. Óvodánkban elegendő alkalmat, időt, helyet, eszközöket biztosítunk a spontán és szervezett tapasztalat és ismeretszerzésre, a környezet kultúrára és a biztonságos életvitel szokásainak alakítására. Elősegítjük a gyerek önálló vélemény alkotását, döntési képességeinek fejlődést, a kortárs kapcsolatokban és a környezet alakításában, továbbá a fenntartható fejlődés érdekében helyezzen hangsúlyt a környezettudatos magatartásformálás alapozására, alakítására.

***Munka jellegű tevékenységek:***

A személyiségfejlesztés fontos eszköze a játékkal és a cselekvő tapasztalással egybeeső munka és munka jellegű játékos tevékenység. A gyermekmunka jellegű tevékenységének megszerettetésén keresztül olyan készségek, tulajdonságok kialakítása, melyek pozitívan befolyásolják a gyermekek közösségi kapcsolatát, kötelességteljesítését. A saját és mások elismerése nevelés egyik formája.

Az aktív tevékenység

* A különbség jellegű munkatevékenységek tervezése, s azok feltételének biztosítása.
* A különböző típusú munka jellegű tevékenységek tervezése, azok feltételének biztosítása. A munkára nevelés az óvodai élet egészében érvényesülő folyamat, amely áthatja a gyermek mindennapi tevékenységének egészét.

A munka az óvodás gyermek számára játékos jellegű, gyakran nem is választható szét a játék és munka tevékenység.

A különböző munkafajták: önkiszolgálás, naposság, a gyermek saját személyiségével kapcsolatos munkák a csoport érdekében elvégzett munkák, vagy kerti munka tényleges munkavégzést jelent az óvodában.

Minden olyan munkát elvégezhetnek a gyerekek, amihez képességük van és testi épségük veszélyeztetése nélkül képesek azt megvalósítani. A munkatevékenység a felkínált lehetőségek közül önállóan választható és sohasem a gyermekre kényszerített feladat legyen.

A kisebbek az óvónőt figyelve vegyenek részt a növények, állatok, gondozásában, etetésében. A kerti munkában figyeljék a veteményezést, növények locsolását. Segítsenek a termések, falevelek elszállításában.

A nagyobbaknál a naposi munka jól fejleszti a gyermekek közösségi kapcsolatát, ezt akkor célszerű bevezetni, ha a gyermekek készségszinten ismerik a munkafolyamat menetét, fogásait.

Az alkalomszerű munkában a felnőtt segítségével vegyenek részt. (A játékelrakás, csoportterem átrendezés, tevékenységhez használt eszközök kiosztása, összeszedése, öltöző és mosdó rendjének megőrzése.)

* Az élősarok, a szobanövények, akvárium, madáretető gondozásában vegyenek részt.
* Segítségünkkel készítik el a kisállatok, madarak étkeit.
* A legnagyobbak önállóan végzik a naposi munkát.
* Étkezés után szokásrendnek megfelelően mindent helyére tesznek.
* az alkalomszerű munkákat önálló vállalkozás alapján végzik.
* Gyakori dicséret ösztönözze őket, hogy szívesen vegyenek részt a munkában.
* Segítsenek a kicsik öltöztetésében.
* Minden évszakban segítsenek a járdák tisztításában.
* A növények gondozását végezzék a felnőttekkel.
* A munkavégzéshez szükséges eszközök, szerszámok a gyerekek számára bármikor rendelkezésre álljanak.
* A gyermeki munka az óvodapedagógustól tudatos szervezést, a gyermekkel való együttműködést és folyamatos konkrét, reális a gyermeknek saját magához mérten fejlesztő értékeit igényel.

**Játékba integrált tanulás:**

A játék és a tanulás összekapcsolódik óvodás korban. A gyermek esetében a tevékenységi vágy ösztönöz a tapasztalatszerzésre, a cselekvésre és közben minden pillanatban újabb és újabb felfedezéseket tesz, azaz tanul a kisgyermek. A játékon túl a nevelési folyamat egész, azaz valamennyi pillanat alkalmas arra, hogy erőltetés nélkül utánzásos, spontán vagy irányított módon tanuljon a gyermek. A játék a legfőbb személyiségfejlesztő az óvodás gyermek életében, mert benne minden tanulási tartalom ismert, jártasság, készség megjelenik. A gyermek napjának nagy részét az általuk spontán módon kezdeményezett játékok töltik ki. Ezek a játékok gazdagítják ugyan a személyiségüket, de nem minden gyermeknél olyan sokoldalúak, hogy önmagukban elegendő lehetőséget biztosítsanak az egyes képességek fejlődésére. Ezért szükség van óvodapedagógus által kezdeményezett és irányított fejlesztő játékokra is. Az óvodás korosztály a kötetlenség a legalkalmasabb tevékenységi keret, foglalkozási forma. Az óvodapedagógus tudatosan és tervszerűen biztosítja a fejlődéshez szükséges differenciált tevékenykedés feltételrendszerét. Ettől egy napon tér el, amikor szervezett mozgástevékenységet tart.

A tanulási tevékenység során is fontos, hogy örömmel és önként vegyen részt ebben a gyermek, ne csupán külső motiváció (jutalom) késztesse erre. A cél az, hogy a követelményeket az egyéni teljesítőképességhez mérjük, képességeiknek megfelelő feladatok elé állítsuk a gyerekeket. A sikerélmények erősítik a gyermek önbizalmát és bátorságot adnak neki az újabb, nehezebb problémák megoldásához. Törekedjünk arra, hogy mindegyik gyermek minden nap kapjon valamilyen pozitív megerősítést. A kudarcok ellentétes hatást váltanak ki. A gyermek bátortalanná, visszahúzódóvá válik, alul értékeli önmagát és alatta marad saját teljesítőképességének.

***A tevékenységekben megvalósuló tanulás***

* Az óvodában a tanulás folyamatos, jelentős részében utánzásos, spontán tevékenység, amely a teljes személyiségfejlődését, fejlesztését támogatja. Nem szűkül le az ismeretszerzésre, az egész óvodai nap folyamán adódó helyzetekben, természetes és szimulált környezetben, kirándulásokon, az óvodapedagógus által kezdeményezett tevékenységi formákban, szervezeti és időkeretben valósul meg.
* Az óvodai tanulás elsődleges célja az óvodás gyermek képességeinek fejlesztése, tapasztalatainak bővítése, rendezése. Az óvodapedagógus a tanulást támogató környezet megteremtése során épít a gyermek előzetes tapasztalataira, ismereteire.
* A tanulás feltétel a gyermek cselekvő aktivitása, a közvetlen, sok érzékszervét foglalkoztató tapasztalás, felfedezés lehetőségének biztosítása, kreativitásának erősítése.
* A tanulás lehetséges formái az óvodában:
* az utánzásos, minta- és modellkövetéses magatartás- és viselkedéstanulás (szokások- alakítása)
* spontán játékos tapasztalatszerzés
* a játékos, cselekvéses tanulás
* a gyermeki kérdésekre, válaszokra épülő ismeretszerzés
* az óvodapedagógus által irányított megfigyelés, tapasztalatszerzés, felfedezés a gyakorlati problémamegoldás
* Az óvodapedagógus a tanulás irányítása során, személyre szabott, pozitív értékeléssel,( buzdítással, dicsérettel) ösztönzi a gyermek személyiségének a fejlődését.

***A fejlődés jellemzői az óvodáskor végére***

* a gyermek belső érése, valamint a családi nevelés az óvodai nevelés és az óvodai nevelés folyamat eredményeként a kisgyermekek többsége az óvodáskor végére 6-7 éves korra eléri az iskolai élet megkezdéséhez szükséges fejlettségi szintet. A gyermek az óvodáskor végén belép a lassú átmenetnek abba az állapotába, amelyben majd az iskolában, az óvodásból iskolássá szocialidálódik. A rugalmas beiskolázás az életkor figyelembevétele mellett lehetőséget ad a fejlettség szerinti iskolakezdésre.
* Az iskolakezdéshez az alábbi feltételek megléte szükséges: testi, lelki és szociális érettség, amelyek egyaránt szükségesek a sikeres iskolai munkához.
* A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikusabb. Erőteljesen fejlődik a mozgáskoordináció és a finommotorika. Mozgását, viselkedését, testi szükségletei szándékosan irányítani képes.
* A lelkileg egészségesen fejlődő gyermek az óvodáskor végére nyitott érdeklődésével készen áll az iskolába lépésre. A tanuláshoz szükséges képességei folyamatosan fejlődnek. Érzékelése, észlelése tovább differenciálódik. (Különös jelentősége van tér észlelés fejlettségének, a vizuális és az akusztikus differenciáknak, a téri tájékozottságnak,, a térbeli mozgásfejlettségnek, a testséma kialakulásának.) A lelkileg egészségesen fejlődő gyermeknél
* Az önkéntelen emlékezési bevésés és felidézés, a közvetlen felidézés mellett megjelenik a szándékos bevésés és felidézés
* Megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztás és átvitele.
* A cselekvő- szemléletes és képi gondolkodás mellett az elemi fogalmi gondolkodás is alakulóban van.
* az egészségesen fejlődő gyermek érthetően, folyamatosan kommunikál, beszél, gondolatait, érzelmeit mások számára érthető formában életkorának megfelelő tempóban és hangsúllyal tudja kifejezni; minden szófajt használ; különböző mondatszerkezeteket, mondatfajtákat alkot; tisztán ejti a magán- és mássalhangzókat ( a fogváltással is összefüggő nagy egyéni eltérések lehetségesek); végig tudja hallgatni és megérti mások beszédét.
* Elemi ismeretekkel rendelkezik önmagáról és környezetéről; tudja a nevét, lakcímét, szülei foglalkozását, felismeri a napszakokat és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében élő növényeket, állatokat, azok gondozását és védelmét; felismeri az öltözködés és időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.
* Az óvodáskor végére a gyermek szociálisan is éretté válik az iskolára. A szociálisan egészségesen fejlődő gyermek készen áll az iskolai élet és tanító elfogadására, képes fokozatosan kialakuló együttműködésre, a kapcsolatteremtésre felnőttel és gyermektársaival, amennyiben az kedvező iskolai légkör ezt lehetővé teszi. A szociálisan érett gyermek egyre több szabályhoz tud alkalmazkodni; késleltetni tudja szükségleteinek kielégítését.
* Feladattudata kialakulóban van, s ez a feladat megértésében, feladattartásában, a feladatok egyre eredményesebb- szükség szerint kreatív elvégzésében nyilvánul meg; kitartásának, munkatempójának, önállóságának, önfegyelmének alakulása biztosítja ezt a tevékenységet.
* A hároméves kortól kötelező óvodába járás ideje alatt az óvodai nevelés folyamat célja, feladta változatlanul az egész gyermeki személyiség harmonikus fejlődésének elősegítése.
* A sajátos nevelés igényű gyermek esetében folyamatos, speciális szakemberek segítségével végzett pedagógiai munka mellett érthető csak el a fentiekben leírt fejlettségi szint.
* A kiemelt figyelmet igénylő gyermekek iskolaérettségi kritériumai tükrözik a befogadó intézmény elvárásait az iskolába kerülő gyermekekkel szemben.

**AZ ÓVODA HAGYOMÁNYOS ÜNNEPEI, RENDEZVÉNYEKKEL**

Az óvoda természetes közege a hagyományőrzésre. Fontos feladatunk a hagyományok, népszokások ápolása, értékeinek megőrzése. Arra törekszünk, hogy az ünnepek emelkedjenek ki az óvoda mindennapjaiból. Minden ünnepet készülődés előz meg, amely lehetőséget biztosít az érzelmi azonosulásra, motivációra.

**Ünnepeink:**

|  |  |
| --- | --- |
| Állatok világnapja (okt. 4.) | helyszínek látogatása, beszélgetések, dalok, versek, mesék, rajzok- kiállítása szervezése. |
| Mikulás (dec. 6.) | készülődés, várakozás- kis ajándék kiosztása, amit a Mikulás itt hagyott |
| Karácsony | hangulati előkészítés a családi ünnepekre |
| Nyugdíjasok világnapja | az idősek napközi otthonában köszöntik a nagycsoportosok |
| Farsang | szülőkkel együtt farsangi játékok játszása, jelmezek készítése |
| Húsvét | hagyományok felelevenítése, hangulati előkészítés az ünnepre |
| Anyák Napja | csoportonként, dallal, tánccal köszöntjük az édesanyának, nagymamákat |
| Gyereknap | a szülőkkel együtt, szerény ajándékozással, rövid műsorral, arcfestéssel  Különböző bemutatók (rendőrség, tűzoltóság, ugráló vár) megszervezésével eltöltött nap. |
| Ballagás | nagycsoportosok búcsúztatásával eltöltött délután |
| Nemzeti ünnepek | életkoruknak megfelelő érzelmi átélés, megemlékezés |
| Születésnap, névnap | az ünnepelt csoportos köszöntése |

**Saját feladataink**

**Helyzetelemzés**: Községünkben egyre több kiemelt figyelmet igénylő család él. A családok életkörülményei romlanak, és ez a gyermekek fejlődését is befolyásolja. A hátrányos helyzetű gyerekek jellemzője, hogy közösségbe kerülve gátlásokkal küzdenek, szorongók, mehezen kommunikálnak, konfluktusaik megoldására egyetlen utat ismernek, az agressziót, durvaságot. Nem ismerik saját képességeiket, érzelmeiket, nehezen értelmezik társaik viselkedését, feléjük forduló jelzéseit.

Óvodánk az alábbiak szerint tudja befogadni a sajátos nevelési igényű gyermekeket:

- mozgáskorlátozott és halmozottan fogyatékos mozgáskorlátozott

- látássérült gyermek

- hallássérült gyermek

- enyhén értelmi fogyatékos gyermek

- középsúlyosan értelmi fogyatékos gyermek

- beszédfogyatékos gyermek

**Gyermekvédelem**

A gyermek- és ifjúságvédelem megköveteli mindazokat a pedagógiai, pszichológiai, egészségügyi, szociális és jogi feladatokat, melyek a gyermeknevelését, gondozását, eltartását, erkölcsi, anyagi védelmét szolgálja.

A jelenlegi társadalmi, gazdasági változások, negatív tendenciák, amik közösségünkben sajnos jelen vannak, még inkább fokozottabb, felelősségteljesebb gyermekvédelmi munkát igényel.

Óvodás gyermekeink eltérő szociokulturális környezetből kerülnek az óvodába.

Célunk: évenként feltárni azokat a körülményeket, melyek gyermekeink családi helyzetét hátrányosan érintik, ill. veszélyeztetik.

Feladatunk: a segítségnyújtás a hátrányok enyhítése. Az óvodai keretek közötti kompenzálás biztosítása. A gyermekvédelmi munka fő feladatát a prevenció, a segítségnyújtás jelenti, melyre humánum, a megértés, a támaszadás, szeretetpótlás, a diszkréció kell, legyen jellemző.

A gyermekvédelmi munka valamennyi óvónő feladata. Feladatunk a gyermekvédelmi esetek feltérképezése, adatszolgáltatás, környezettanulmány készítése, kapcsolattartás a gyermekjóléti szolgálattal, a Nevelési Tanácsadóval és Szakértői Bizottsággal. Évente értékeljük a gyermekvédelmi munkát, beszámolunk a testületi üléseken. Óvodánkban gyermekvédelmi felelős koordinálja ezt a tevékenységet.

A hátrányos helyzet oka községünkben:

* egyik szülő, vagy mindkettő munkanélküli
* a szülők elváltak, az édesanya vagy az édesapa új kapcsolatban él
* egyik szülő egyedül neveli a gyermeket
* három vagy több gyermekes családok alacsony jövedelemmel rendelkeznek
* a szülők alacsony műveltsége
* 8. általános iskolánál nincs magasabb végzettsége
* rendszeres gyermekvédelmi támogatásban részesül

A veszélyezettség okai:

* a szülők könnyelműen, felelőtlen életvitele, alkoholizálása
* a szülők szorongatott, meggondolatlannak látszó rossz szociális helyzete
* valamelyik, vagy mindkét szülő depressziója, betegsége, a családban megjelenő bűnözés
* a szülők nemtörődömsége, igénytelensége, a gyermek elhanyagolása

Összehasonlítva a korábbi évek statisztikáit, sajnos emelkedik a hátrányos helyzetű, és a veszélyeztetett gyermekek létszáma is.

Feladataink:

* családlátogatás hatékonyságának növelése
* egyéni fejlesztés megvalósítása, a hátrányok leküzdése érdekében
* a családi nevelés felelősségének erősítése, egyéni beszélgetések
* rendszeres információ csoportvezető óvónőkkel
* kapcsolat erősítése az orvossal, védőnővel, gyermekjóléti szolgálat vezetőjével
* segélyezési javaslatok
* egész napos óvodai elhelyezés, ingyenes étkezés

Intézmény speciális szolgáltatásai

Nevelési időben szervezett térítésmentes szolgáltatásaink:

* logopédia, speciális fejlesztés beszédhibás gyermekek részére
* „a hátrányos helyzetűekért” speciális, fejlesztő program, integrált nevelés keretén belül

**Érvényességi nyilatkozat**

**A helyi nevelési program érvényességi ideje:**

A nevelőtestület határozata alapján érvényes: módosításig

**A helyi nevelési program módosításainak lehetséges indokai:**

* hálózatbővítés, leépítés
* szervezeti átalakítás
* ha a nevelőtestület más program bevezetéséről dönt
* ha egyéb érdekegyeztető fórummódosítást javasol

**Előírás a programmódosítás előterjesztésére:**

* írásbeli előterjesztés az óvodavezető részéről képviselőtestületi ülésen
* részletes szóbeli előterjesztés, indoklás nevelőtestületi értekezleten

Legitimációs záradék:

**FELHASZNÁLT IRODALOM**

AZ ÓVODAI NEVELÉS ORSZÁGOS ALAPPROGRAMJA

ZILAHI JÓZSEFNÉ- STÖCKERT KÁROLYNÉ: ÓVODAI NEVELÉS JÁTÉKKAL, MESÉVEL

PROKOLÁBNÉ DR. BALOGH KATALIN: PREVENCIÓS ÓVODAI PROGRAM

PROKOLÁBNÉ DR. BALOGH KATALIN: KUDARC NÉLKÜL AZ ISKOLÁBAN

BALOGH ZSUZSANNA- BECSEI JÓZSEFNÉ- DANCSÓNÉ KASZNÁR MÁRIA- VARGÁNÉ SÁTNA MARIANN: NYELVI KOMMUNIKÁCIÓS NEVELÉS AZ ÓVODÁBAN

PERESZLÉNYI ÉVA: A HELYI ÓVODAI NEVELÉSI PROGRAM SZAKMAI FELTÉTERENDSZERE

KÓSÁNÉ ORMAI VERA: A MI ÓVODÁNK

GEREBENNÉ DR. VÁRBÍRÓ KATALIN: TANÍTS MEG ENGEM

VEKERDY TAMÁS: GYEREKEK, ÓVODÁK, ISKOLÁK

DR. TÓTSZŐLŐSYNÉ VARGA TÜNDE: MOZGÁSFEJLESZTÉS AZ ÓVODÁBAN

1. számú melléklet

Referencia-intézmény Működési Szabályzat

2. számú melléklet

A nevelési program végrehajtásához szükséges eszközök és felszerelések TÁMOP 3.1.1.11-12/1. "Óvodafejlesztés" című pályázat

3. számú melléklet

Intézményi jó gyakorlat beépítése TÁMOP 3.1.7.

"Csimasz-fészek": beszoktatás

"Kölyökkaland": gyermeknap